Glasači građanskog pokreta URA bili su glasači Mila Đukanovića koji su se iz nekog razloga razočarali u Demokratsku partiju socijalista Crne Gore, kaže naš sagovornik. URA Dritana Abazovića, prema rečima Anđelkovića, sada kalkuliše kako da ojača svoju poziciju, a pokazalo se i na primeru krize na Cetinju da je ona veoma slaba i da su izgubili mnogo.URA gubi glasačeIstraživanja pokazuju, podseća Anđelković, pad podrške pokretu Dritana Abazovića, jer njegovi glasači ne vole Đukanovića zbog lopovluka ali žele njegovu politiku koja je zasnovana na antisrpstvu i koja je ekstremno prozapadna. Crnogorski premijer Krivokapić je, ukazuje naš sagovornik, i sada veoma bitan za celokupnu sliku bez obzira na svo njegovo kalkulisanje.„Zapad je otpisao Mila Đukanovića ali ne želi da srpska strana suviše ojača i žele u nekoga da imaju poverenje, a to je Krivokapić. I pored njegovog odličnog odnosa sa Nemcima, smatram da je srpski čvrsto opredeljen i da je jedna stvar šta lično misli, a druga koju zvanično zauzima. Uradio je mnoge pogrešne stvari ali je to morao zbog Zapada. Mi treba da shvatimo – da nije to uradio, ovakva Vlada u Crnoj Gori ne bi ni postojala. Zapad bi našao načina da spreči njeno formiranje,“ rekao je Anđelković.Neophodan filigranski rad na rekonstrukcijiNaš sagovornik kaže da je Krivokapić, pored podrške zapadnih centara moći, povezan i sa Srpskom pravoslavnom crkvom i kalkuliše šta je najbolje rešenje.Anđelković je uveren da kada bi vladajući blok u ovakvom formatu bez URA išao na nove izbore imali bi većinu koja je možda ubedljivija od sadašnje.To međutim, dodaje on, znaju i crnogorske elite koje su okupljene oko URA, pa sada zatežu ali će na kraju morati da popustite.„Zamislite tu Vladu za koju kažu da je vanstranačka, a Abazović je njen potpredsednik. Dakle, ili niko nije ili su svi partijski lideri. Ne može da bude partijska za jedne, a ekspertska za druge,“ kategoričan je naš sagovornik.Zašto Abazović sprečava reformu Tužilaštva?Na pitanje, da li bi Abazović mogao da profitira od rekonstrukcije, Anđelković kaže da pre svega on treba da misli kako da ne potone. Da bi ga zadovoljili, on će verovatno nešto malo rekonstrukcijom i da dobije ali nema kapacitet da dugoročno ucenjuje.On smatra da Zapad može da garantuje bezbednost Đukanoviću, ima načina kako da ga sklone ali ne mogu da zaštite još sto ljudi oko njega, a ako ostane sam, on je politički mrtav. Zbog svega toga je URA bitna ali naš sagovornik kaže da polako DF, Demokrate i Krivokapić dovode taj građanski pokret na mesto koje mu i pripada. Anđelković očekuje rekonstrukciju Vlade pre nego izbore, jer smatra da će Abazović popustiti ali ako ne dođe do toga – izbori su rešenje.\nanalize i mišljenja, crna gora, ura, dritan abazović, region – politika, region\nGrađanskom pokretu URA izbori se ne isplate ali neće ni da popuste kad je u pitanju rekonstrukcija vlade Crne Gore. Ako se tako nastavi, politički analitičar Dragomir Anđelković smatra da Demokrate i DF treba da raspišu izbore, a veoma je važno što se njima priklonio i crnogorski premijer Zdravko Krivokapić.\nGlasači građanskog pokreta URA bili su glasači Mila Đukanovića koji su se iz nekog razloga razočarali u Demokratsku partiju socijalista Crne Gore, kaže naš sagovornik. URA Dritana Abazovića, prema rečima Anđelkovića, sada kalkuliše kako da ojača svoju poziciju, a pokazalo se i na primeru krize na Cetinju da je ona veoma slaba i da su izgubili mnogo.\nURA gubi glasače\nIstraživanja pokazuju, podseća Anđelković, pad podrške pokretu Dritana Abazovića, jer njegovi glasači ne vole Đukanovića zbog lopovluka ali žele njegovu politiku koja je zasnovana na antisrpstvu i koja je ekstremno prozapadna. Crnogorski premijer Krivokapić je, ukazuje naš sagovornik, i sada veoma bitan za celokupnu sliku bez obzira na svo njegovo kalkulisanje.\n„Zapad je otpisao Mila Đukanovića ali ne želi da srpska strana suviše ojača i žele u nekoga da imaju poverenje, a to je Krivokapić. I pored njegovog odličnog odnosa sa Nemcima, smatram da je srpski čvrsto opredeljen i da je jedna stvar šta lično misli, a druga koju zvanično zauzima. Uradio je mnoge pogrešne stvari ali je to morao zbog Zapada. Mi treba da shvatimo – da nije to uradio, ovakva Vlada u Crnoj Gori ne bi ni postojala. Zapad bi našao načina da spreči njeno formiranje,“ rekao je Anđelković.\nNeophodan filigranski rad na rekonstrukciji\nNaš sagovornik kaže da je Krivokapić, pored podrške zapadnih centara moći, povezan i sa Srpskom pravoslavnom crkvom i kalkuliše šta je najbolje rešenje.\n„Treba imati takta, filigranski raditi na tome da ako ne može sa URA da se nađe dogovor, ne sme ni da se pokida lanac koji povezuje srpske stranke sa premijerom Krivokapićem i da se ide na nove izbore“.\nAnđelković je uveren da kada bi vladajući blok u ovakvom formatu bez URA išao na nove izbore imali bi većinu koja je možda ubedljivija od sadašnje.\nTo međutim, dodaje on, znaju i crnogorske elite koje su okupljene oko URA, pa sada zatežu ali će na kraju morati da popustite.\n„Zamislite tu Vladu za koju kažu da je vanstranačka, a Abazović je njen potpredsednik. Dakle, ili niko nije ili su svi partijski lideri. Ne može da bude partijska za jedne, a ekspertska za druge,“ kategoričan je naš sagovornik.\nZašto Abazović sprečava reformu Tužilaštva?\nNa pitanje, da li bi Abazović mogao da profitira od rekonstrukcije, Anđelković kaže da pre svega on treba da misli kako da ne potone. Da bi ga zadovoljili, on će verovatno nešto malo rekonstrukcijom i da dobije ali nema kapacitet da dugoročno ucenjuje.\n„Abazović brani Tužilaštvo i taj kriminalni sistem koji je sagradio Đukanović. Milu nije više do vlasti, on bi sve to otpisao, ali je svestan da je sa svojom ekipom pokrao zemlju i da su umešani u ko zna šta. Kada bi se promenio sastav Tužilaštva i ako bi sistem počeo da radi lako bi padali i ljudi iz vrha crnogorske bivše vlasti i zato Abazović ima zadatak da spreči reforme u Tužilaštvu i policiji,“ kaže Anđelković.\nOn smatra da Zapad može da garantuje bezbednost Đukanoviću, ima načina kako da ga sklone ali ne mogu da zaštite još sto ljudi oko njega, a ako ostane sam, on je politički mrtav. Zbog svega toga je URA bitna ali naš sagovornik kaže da polako DF, Demokrate i Krivokapić dovode taj građanski pokret na mesto koje mu i pripada. Anđelković očekuje rekonstrukciju Vlade pre nego izbore, jer smatra da će Abazović popustiti ali ako ne dođe do toga – izbori su rešenje.\nGrađanski pokret URA: Pre rekonstrukcije Vlade analiza njenog rada i izglasavanje Tužilačkog saveta\n8 Oktobar, 18:00\nOptužbe, apsurdi, trikovi i prečice: Rat Demokrata i URA oko promena u vladi\n6 Oktobar, 13:31


Predstavljen „Katalog usluga“ u mreži podrške inkluzivnom obrazovanju - Ritam Grada - vesti Kragujevac\nNaslovna Vesti Predstavljen „Katalog usluga“ u mreži podrške inkluzivnom obrazovanju\nPredstavljen „Katalog usluga“ u mreži podrške inkluzivnom obrazovanju\nU okviru projekta „Unapređenje obrazovanja u Srbiji kroz razvoj Mreže podrške inkluzivnom obrazovanju“ koji se sprovodi u partnerstvu sa UNICEF-om, Ministarstvom prosvete, nauke i tehnološkog razvoja i uz finansijsku podršku Švajcarske organizacije za razvoj i saradnju, O.Š. „Milutin i Draginja Todorović“ realizuje projekat „Zajedno do uspeha“.\nTim povodom škola u partnerstvu sa PU „Đurđevdan“ organizovala je juče sastanak predstavnika lokalnih partnera u mreži međuinstitucionalne podrške obrazovnoj i socijalnoj inkluziji dece/učenika sa smetnjama u razvoju i invaliditetom. Na sastanku je predstavljena brošura „Katalog usluga“ i prezentovani rezultati projektnih aktivnosti.\n– Grad Kragujevac je pružio potpunu podršku projektu čije se aktivnosti nesmetano odvijaju uz uključenje nadležnih službi informisanja, uprave za zdravstvo i socijalnu zaštitu, a Katalog usluga je kruna zajedničke saradnje u oblasti socijalne inkluzije. Informisanost sugrađana je na prvom mestu, intersektorska saradnja je druga važna karika, saveti roditelja i neizostavna podrška nevladinog sektora. Svaka institucija iz svog sekora dala je doprinos tako da s pravom možemo reći da je Kragujevac primer dobre prakse u oblasti inkluzivnog obrazovanja i podrške deci sa posebnim potrebama – rekla je Gordana Damnjanović, član Gradskog veća za zdravstvo i socijalna pitanja.\nCilj projekta „Zajedno do uspeha“ je unapređivanje obrazovne i socijalne inkluzije dece, učenika sa smetnjama u razvoju i invaliditetom, dece, učenika iz osetljivih grupa na teritoriji grada Kragujevca, jačanjem međuinstinsitucionalne saradnje lokalnih partnera u mreži podrške.\n– Nizom aktivnosti smo pokušali da ojačamo tu mrežu na lokalnom nivou, a katalog predstvalja prvi pokušaj da se poveže 20 lokalnih organizacija i udruženja koji mogu biti u mreži podrške porodicama koje imaju decu sa teškoćama u razvoju. Nosioci projekta su obrazovno vaspitne ustanove, ali su uključeni bili i predstavnici drugih sistema. Fokus su nam bili razgovori sa udruženjima roditelja i dece sa smetnjama u razvoju tako da je naš cilj bio da se oni osnaže, da profilišu svoje potrebe i teškoće na koje nailaze u funkcionisanju kako ih u budućnosti ne bi imali – rekla je Dušanka Ćirović, koordinator lokalnog MIO projekta.\nPrethodni članakMatura Ekonomske škole (FOTO)\nSledeći članakLegalizovana tek trećina objekata


Kurs i obuka za poslovnog sekretara u spoljnoj trgovini, Aranđelovac,…\nKurs poslovnog sekretara u spoljnoj trgovini\nIako su nekada sekretarske poslove u kompanijama koje su primarno usmrene na poslove uvoza i izvoza obavljale osobe koje su kvalifikovane samo za klasične administrativne poslove, vremenom se javila potreba za novom vrstom ovog zanimanja, koja je postala poznata kao poslovni sekretar u spoljnoj trgovini. Ipak, ovo zanimanje nije samo poznato, već i na tržištu rada prilično traženo, uzevši u obzir da se sve veći broj domaćih kompanija okreće poslovima plasiranja robe i usluga na strano tržište, ali isto tako se u našoj zemlji otvara sve veći broj predstavništava stranih kompanija koje se bave trgovinom. A sve navedeno ide u prilog osobama koje zanima kurs i obuka poslovni sekretar u spoljnoj trgovini, jer im se pohađanjem ovog kursa, koji organizuje Akademija Oxford otvaraju mnoga vrata, uzevši u obzir da rezultati nedavno sprovedenih istraživanja pokazuju da je ova radna pozicija na glasu, tako da svako ko želi da se bavi tim poslom, a poseduje relevantne kvalifikacije, može relativno brzo i lako da pronađe posao.\nIpak, najvažnije je da naglasimo da osoba koja želi da bude zaposlena na ovoj radnoj poziciji, te da svoj posao obavlja sa velikim uspehom, a vremenom možda i najpreduje, na prvom mestu mora da poseduje viši nivo znanja engleskog jezika, a poželjno je da poznaje i još jedan ili više stranih jezika i to takođe na višem nivou. Ali, u slučaju da želite da pohađate specijalizovanu obuku i kurs za poslovnog sekretara u spoljnoj trgovini, a ipak ne posedujete zahtevani nivo znanja engleskog ili nekog drugog stranog jezika, Akademija Oxford vam pruža mogućnost da pohađate i kurseve stranih jezika na određenom nivou, te da na taj način unapredite svoja znanja.\nUz znanje stranih jezika, osoba koja želi da postane poslovni sekretar u spoljnoj trgovini bi trebalo da je spremna na usavršavanje u svakom trenutku, te da je pedantna i organizovana, a od nje se očekuje da bude ažurna, komunikativna, ali i da je sposobna da radi pod pritiskom, budući da je ovo zanimanje poznato kao vrlo kompleksno, ali i nadasve zanimljivo.\nŠta obuhvataju obuka i kurs poslovni sekretar u spoljnoj trgovini?\nOsnovni uslov da bi neko mogao da pohađa kurs i obuku za poslovnog sekretara u spoljnoj trgovini koja se organizuje u svim poslovnicama Akademije Oxford jeste da ima najmanje završeno osnovno obrazovanje i relevantan dokaz o tome, a prilikom upisa ovog kursa svaki kandidat je u obavezi da priloži i važeći lični dokument koji ima i fotografiju, odnosno da izvrši identifikaciju putem pasoša, lične karte ili vozačke dozvole.\nVrlo je važno naglasiti da je ovo zanimanje specifično u tom smislu što je poslovanje kompanije koja zapošljava osobu na ovoj radnoj poziciji okrenuto ka spoljnoj trgovini, tako da je sasvim logično da kandidat koji je zainteresovan za obavljanje tog posla mora da poseduje i viši nivo znanja nekog stranog jezika. Obično se od njega zahteva da poznaje engleski jezik i to na višem nivou, a vrlo često konkretne kompanije zahtevaju i poznavanje nekog drugog stranog jezika.\nOsoba koja želi da se bavi ovim poslom će imati prilike da se tokom trajanja nastave upozna najpre sa pojmom spoljnotrgovinskih poslova, odnosno da nauči šta podrazumevaju poslovi međunarodnog prometa robe ili usluga, kao i intelektualne svojine. Naši iskusni predavači će ih upoznati i sa svim onim detaljima koji su vezani za direktno strano finansiranje, te za međunarodnu proizvodnju, a što isto spada u domen spoljne trgovine.\nBudući da se od osobe koja je zaposlena na radnoj poziciji poslovni sekretar u spoljnoj trgovini na prvom mestu zahteva da se bavi dokumentacijom, a to znači da će predavači svakog polaznika koji pohađa obuku i kurs poslovni sekretar u spoljnoj trgovini da upoznaju i sa svim vrstama dokumenata, to jest da će im precizno definisati šta su trgovačka, a šta špediterska dokumenta, te da će se upoznati i sa transportnim dokumentima, kao i carinskim i bankarskim dokumentima, uzevši u obzir da se poslovni sekretar u spoljnoj trgovini upravo sa njima susreće za vreme obavljanja svog posla. Pored toga, naučiće ih i na koji način se vrši evidencija poslovne korespodencije, bez obzira da li je u pitanju ulazna ili izlazna, a savladaće i sva znanje koja su potrebna da bi mogli da odgovore na telefonske pozive u skladu sa zahtevima ovog radnog mesta, odnosno da bi mogli da vode poslovnu korespondenciju elektronskim putem. A to znači da će svaki polaznik tokom ove obuke je da nauči i kako se pravilno pišu poslovni mejlovi, ali i na koji način se na njih treba odgovoriti u skladu sa pravilima ove struke.\nPodrazumeva se da je obuka i kurs za poslovnog sekretara u spoljnoj trgovini usmerena i na upoznavanje polaznika sa pravilnim načinom organizovanja sastanaka, uzevši u obzir da to takođe spada u domen njihovih radnih zadataka. Isto tako se očekuje od osobe zaposlene na ovoj radnoj poziciji, vrlo često i da učestvuje u poslovnim pregovorima sa stranim partnerima, pa će samim tim određeni deo nastave biti usmeren i na savladavanje umeća pregovaranja. Pored svih zaduženja, od osoba koje se budu zaposlile na ovoj radnoj poziciji se očekuje i da obavljaju sve one poslove koji su vezani za doček stranih partnera, a u smislu da treba da nauče i na koji način se vrši rezervacija smeštaja, kao i avio i ostalih karata, odnosno treba da obezbede optimalne uslove da strani poslovni partneri mogu da borave u našoj zemlji, kada je to potrebno.\nSasvim očekivano, od kandidata koji želi da pohađa kurs i obuku za poslovnog sekretara u spoljnoj trgovini se očekuju i određene osobine, odnosno veštine, a kako bi mogao ovaj posao da obavlja na što bolji način. Iz tog razloga se osim komunikativnosti, i to kako u pisanom, tako i u usmenom obliku, od ovih polaznika se očekuje i da poseduju veštine organizacije, odnosno da su analitični i sistematični, a posebno se ukazuje na to da moraju biti pedantni i odgovorni. Vrlo često, direktori kompanija koje se bave spoljnom trgovinom žele da zaposle osobu za obavljanje sekretarskih poslova zahtevaju i veštinu brzog kucanja, a podrazumeva se da kandidat koji želi da obavlja ovaj posao poznaje i rad na računaru.\nIpak, ono što jeste najvažnije, a što osoba koja želi da se zaposli na ovom radnom mestu mora da poseduje jeste timski duh, ali isto tako i se očekuje i da je spremna da radi pod pritiskom i u kratkim rokovima, a posebno kada se zaključuju važni poslovni ugovori sa stranim partnerima, gde ona igra vrlo važnu ulogu.\nNastavni program koji predviđa obuka i kurs poslovni sekretar u spoljnoj trgovini je usmeren detaljno na apsolutno sva radna zaduženja koja očekuju zaposlene na toj radnoj poziciji, pa se iz tog razloga posebna pažnja posvećuje i upoznavanju kandidata sa osnovama vođenja poslovnih knjiga.\nVažno je da naglasimo i to da kandidat koji bude završio ovu obuku polaže završni ispit koji se sastoji od usmenog i pisanog dela, a nakon toga stiče sertifikat. Ovaj sertifikat se može upisati u radnu knjižicu onog kandidata koji se nalazi na evidenciji NSZ - a, to jest onaj ko je nezaposleno lice, budući da se od 01.01.2016. godine upisivanje sertifikata vrši elektronskim putem. A ukoliko osoba koja pohađa kurs i obuku poslovni sekretar u spoljnoj trgovini spada u red zaposlenih lica, ona može stečeni sertifikat da preda trenutnom poslodavcu, a da u trenutku kada bude bila ponovo na evidenciji Nacionalne službe za zapošljavanje podnese zahtev da se taj sertifikat upiše u njenu radnu knjižicu u skladu sa pravilima.\nDa bi polazniku bilo omogućeno da izađe na polaganje ispita kojim stiče ovaj sertifikat, on mora da ostvari prisutnost od 80 procenata na nastavi, dok Akademija Oxford svakom polazniku obezbeđuje potrebnu literaturu za pripremu tog ispita, to jest priručnik ili skriptu.\nKako se odvija nastava tokom obuke za poslovnog sekretara u spoljnoj trgovini?\nAkademija Oxford svakom polazniku koji želi da pohađa specijalizovani kurs i obuku poslovni sekretar u spoljnoj trgovini pruža mogućnost da prilikom prijavljivanja odluči da li želi da pohađa grupnu nastavu ili mu više odgovara individualna, odnosno poluindividualna, te nastava online.\nOn može da se prijavi u toku cele kalendarske godine za pohađanje ove obuke, a nastava se odvija prema utvrđenom nastavnom planu, stim da kandidati koji žele da pohađaju grupnu obuku moraju da sačekaju da se u toj poslovnici organizatora prijavi najmanje četiri kandidata, uzevši u obzir da je to minimalan broj za formiranje jedne grupe. Inače, Akademija Oxford posebnu pažnju obraća na kvalitet nastave, pa iz tog razloga grupe mogu da broje najviše osmoro kandidata, jer se to smatra optimalnim brojem za održavanje visokog kvaliteta obuke. Termini u okviru grupne nastave, kao i njihova dinamika su sasvim jasno određeni, tako da svaki prijavljeni polaznik mora da se njima prilagodi. Kod grupne nastave uglavnom ne dolazi do promene termina, osim u onim slučajevima kada svi članovi jedne grupe to zahtevaju od koordinatora za nastavu u konkretnoj poslovnici organizatora, ali uz uslov da postoji realna mogućnost za promenu termina, mada to ne spada u čestu praksu.\nSvi oni kandidati koji žele samostalno da pohađaju ovu obuku mogu to da učine ili putem nastave online ili individualne, a poluindividualna obuka i kurs poslovni sekretar u spoljnoj trgovini je namenjena svim onim polaznicima koji žele da nastavu prate u paru. Vrlo je važno da svako koga zanimaju ovi tipovi nastave zna da se termini i dinamika dogovaraju između kandidata i profesora, a uz asistenciju koordinatora za nastavu te poslovnice.\nUkoliko kandidatu najviše odgovara da pohađa obuku online, od njega se očekuje da poseduje računar, ali isto tako i da je taj računar sa internetom spojen isključivo stabilnom vezom.\nKome su kurs i obuka poslovni sekretar u spoljnoj trgovini namenjeni?\nPrimarni uslov koji svaka osoba zainteresovana da pohađa obuku i kurs za poslovnog sekretara u spoljnoj trgovini mora da ispuni jeste da ima minimum završenu osnovnu školu, te da prilikom prijavljivanja izvrši dostavljanje relevantnog dokaza o tome.\nU principu, možemo da kažemo da je ova obuka namenjena svakome ko želi da se specijalizuje za obavljanje ovog visoko traženog zanimanja.\nKoliko traje obuka i kurs za poslovnog sekretara u spoljnoj trgovini?\nSvaki polaznik prilikom prijavljivanja treba da navede da li ga zanima grupni, odnosno online ili individualni, te poluindividualni kurs i obuka poslovni sekretar u spoljnoj trgovini, jer isključivo od toga i zavisi koliko nastava traje.\nUkupan nastavni fond za rad u grupama predviđa 115 školskih časova, a njeno trajanje je ograničeno na tri meseca. Dinamika održavanja časova kod grupne nastave je 3 puta nedeljno po 3 školska časa, a što je zapravo tri puta nedeljno po 135 minuta nastave.\nKada je reč o individualnoj, online i poluindividualnoj, nastavni fond je 60 školskih časova (45 minuta). O dinamici i tačnim terminima se, u ovom slučaju svaki pojedinačni kandidat dogovara sa svojim predavačem.\nKoliko košta kurs za poslovnog sekretara u spoljnoj trgovini?\nCena obuke isključivo zavisi od toga da li polaznik želi da prati nastavu u grupi ili online, odnosno da li želi da pohađa poluindividualnu ili individualnu nastavu.\nGde i kada se održava obuka poslovni sekretar u spoljnoj trgovini?\nBilo za koju vrstu nastave da se polaznik odluči, biće upoznat sa detaljima koji se odnose na mesto i vreme njenog održavanja.\nKada je reč o grupnoj obuci, ona počinje onog trenutka kada u konkretnoj poslovnici organizatora bude ispunjen osnovni uslov za formiranje grupe, a što znači kada se u toj poslovnici bude prijavilo najmanje četvoro polaznika. Nakon toga će svi prijavljeni polaznici da dobiju informaciju o tačnom datumu početka, kao i o terminima.\nIndividualna i poluindividualna obuka i kurs za poslovnog sekretara u spoljnoj trgovini se odvijaju u apsolutno svim poslovnicama Akademije Oxford, a mogu da počnu kada se polaznik, to jest polaznici dogovore sa profesorom oko svih potrebnih detalja.\nNastava koja se odvija preko interneta se, takođe sprovodi prema dogovoru koji polazanik ima sa predavačem.\npolaznici se prijavljuju cele godine direktno u poslovnicama organizatora, a prijavu mogu da izvrše i elektronskim putem (na mejl), odnosno preko telefona\npriručnik za pripremu završnog ispita, kao i polaganje tog ispita, odnosno izrada sertifikata su uračunati u cenu\npohađanje praktične nastave se plaća dodatno\nu poslovnici u kojoj se prijavljuje, odnosno pohađa kurs i obuku poslovni sekretar u spoljnoj trgovini, polaznik vrši sva plaćanja i to u skladu sa važećim cenovnikom\nCena kursa i obuke za poslovnog sekretara u spoljnoj trgovini je 30,000 RSD


Војска на Ушћу приказује своје оружје (ВИДЕО)\nHomeDRUŠTVOVojska na Ušću prikazuje svoje oružje (VIDEO)\nBiće prikazani proizvodi domaće odbrambene industrije, ali i naoružanje i oprema kupljeni u inostranstvu\nOvako je izgledao prikaz naoružanja VS u Kragujevcu za Vidovdan (Foto Ministarstvo odbrane)\nMinistarstvo odbrane i Vojska Srbije će u sredu 15. septembra u parku Ušće u Beogradu, povodom Dana srpskog jedinstva, slobode i nacionalne zastave, organizovati prikaz naoružanja i vojne opreme. Svi koji tog dana dođu u pomenuti deo Novog Beograda imaće priliku da vide čime je, i čime će biti, opremljena naša vojska. Biće prikazana borbena i neborbena vozila, savremena sredstva artiljerije, protivvazduhoplovni sistemi, besposadne platfome, naoružanje specijalnih jedinica, kao i brojna druga sredstva.\n– U prikazu će učestvovati proizvodi srpske odbrambene industrije, poput artiljerijskih sistema „nora” i „oganj”, PVO sistema PASARS, borbenih oklopnih vozila „lazar” i „miloš”, ali i helikopteri Mi-35, Mi-17, H-145 i „gazela”, bespilotne letelice, kao i brojna druga borbena i neborbena sredstva koja su proizvod sopstvenog razvoja naše odbrambene industrije – navodi u izjavi za „Politiku” pukovnik dr Miodrag Lisov, pomoćnik direktora Vojnotehničkog instituta.\n(Video Ministarstvo odbrane)\nOva naučna institucija će na posebnom štandu predstaviti deo procesa istraživanja i razvoja, kroz prikaz procesa projektovanja vazduhoplova, guseničnih i točkaških vozila, eksperimentalna ispitivanja u vazdušnom tunelu i deo drugih laboratorijskih kapaciteta. Biće izloženi i trenažer za obuku posada tenka, antidron sistem i optoelektronski uređaji.\n– Svakako da poseban akcenat stavljamo i na mlade, studente završnih godina tehničkih fakulteta, zainteresovane da nastave svoj rad u našem institutu, koji će ovom prilikom moći da se detaljnije upoznaju s uslovima konkursa za stipendiranje – izjavio je pukovnik Lisov.\nU prikazu će učestvovati i Vojna akademija i Vojni muzej, sa svojim sadržajima.\n– Ovo će biti veoma bogat prikaz, a onima koji su zainteresovani da budu pripadnici Ministarstva odbrane i Vojske Srbije, kao kadeti na akademijama ili kroz služenje vojnog roka, pružićemo sve informacije o tome. Program počinje u osam časova i trajaće tokom celog dana. Verujemo da ćemo svi uživati u parku Ušće i pozivamo sve koji su u prilici da dođu i da se druže s nama – kaže pukovnik Lisov.


Mihajlovićeva u Loznici: Još 700 miliona u puteve – ASinfo Portal\nMihajlovićeva u Loznici: Još 700 miliona u puteve\nLOZNICA – Potpredsjednica Vlade Srbije i ministarka građevinarstva, saobraćaja i infrastrukture Zorana Mihajlović izjavila je juče u Loznici da je u ovaj kraj u prethodne tri godine uloženo 1,7 milijardi dinara, a da je plan da se do kraja godine uloži još 700 miliona dinara.\n“Svi projekti u putnoj infrastrukturi biće bazirani na rastu ekonomije po opštinama, novim investicijama i stvaranju potrebnih saobraćajnih uslova za dolazak novih investitora”, rekla je Mihajlović koja je prisustvovala sastanku predsednika Republike Aleksandra Vučića sa gradonačelnicima Loznice i Valjeva, kao i predsJednicima opština duž toka Drine – Osečina, Mali Zvornik, Ljubovija, Krupanj i Bajina Bašta, saopšteno je iz njenog kabineta.\nOna je istakla da će uskoro početi pripreme za rekonstrukciju pruge Valjevo – Loznica za koju je završena projektno-tehnička dokumentacija.\nMihajlović je pohvalila gradonačelnike i predsjednike mačvanskih opština jer veliki novac ulažu u održavanje lokalnih puteva, ali i što su spremni za nove investicije.\n“Projekti koje ste nam predložili su spremni i odličnog su kvaliteta, a to je veoma važno za dolazak novih investitora. Za pohvalu je i što za održavanje puteva koji su u nadležnosti lokalnih samouprava ne tražite samo novac od države, već ulažete iz svojih budžeta”, zaključila je Mihajlović. Tanjug\nGMO na tržištu Srbije poslije 2020. godine


Sportske.net - Vujošević: "Moram da se izvinim sudijama"\nKošarkaši Partizana vezali su sedmi uzastopni trijumf u ABA ligi pošto su u subotu uveče savladali MZT u Skoplju rezultatom 55:63.\nTrener crno-belih Duško Vujošević priznao je da večerašnji trijumf ima veliki značaj za njegovu ekipu koja za sada ostaje na četvrtoj poziciji na tabeli ali sa nešto većim izgledima da sustigne Budućnost ili Cedevitu.\n"Veoma važna pobeda za nas, koja nam daje mogućnost da mirnije ulazimo u ove završne borbe i da gledamo da li može nešto više da se osvoji i uradi. MZT je bio veoma motivisan, što se vidi iz činjenice da su imali 16 skokova u napadu, od toga 11 u prvom poluvremenu" rekao je Vujošević.\nStrateg Partizana podsetio je na probleme sa povredama i istakao da zbog toga večerašnja pobeda dobija na značaju.\n"Mi smo imali dosta izgubljenih lopti, čak 15, ali to je u jednom delu i zbog zdravstvenih problema koje smo imali tokom ove nedelje. Međutim, najvažnije je što smo uspeli utakmicu da dobijemo, što smo bili najprecizniji i najkoncentrisaniji onda kada se utakmica lomila" dodao je Vujošević.\nDeo svog izlaganja na konferenciji za medije nakon utakmice Vujošević je posvetio sudijama koje je "a priori" kritikovao jer dolaze iz Slovenije.\n"Moram da kažem da je prilikom delegiranje sudija pred ovakvu utakmicu, birana sudijska trojka iz Slovenije, budila određene predrasude pred meč, jer smo u trci za četvrto mesto i mi i Olimpija. Međutim, moram da se izvinim, da kažem da je suđenje bilo vrlo kvalitetno i vrlo pošteno, i da moja rezerva te vrste apsolutno nije bila personalna, nego generalna, a kada su u pitanju ovi ljudi potpuno neopravdana" zaključio je Vujošević.\nTrofejni stručnjak nije zaboravio da se zahvali "Grobarima" koji su u subotu doputovali u Skoplje kako bi podržali ekipu na teškom gostovanju.


Sputnjik dobio besplatan publicitet: Debitovao u HBO seriji - 24.10.2020, Sputnik Srbija\nSputnjik dobio besplatan publicitet: Debitovao u HBO seriji\nNeki o slavi mogu samo da sanjaju, drugi naporno da rade čitav život da bi ušli u šou-biznis, ali Sputnjik je svoj veliki medijski prodor imao i zahvaljujući... 24.10.2020, Sputnik Srbija\n20:39 24.10.2020 (Osveženo: 06:50 25.10.2020)\nNeki o slavi mogu samo da sanjaju, drugi naporno da rade čitav život da bi ušli u šou-biznis, ali Sputnjik je svoj veliki medijski prodor imao i zahvaljujući HBO-ovoj mini-seriji koja ponavlja već davno raskrinkane tvrdnje o mešanju Rusije u američke izbore 2016. godine.\nSputnjik je iznenađen besplatnim publicitetom u seriji zasnovanoj na izmišljenim memoarima otpuštenog direktora FBI-a Džejmsa Komija o izborima u Sjedinjenim Američkim Državama 2016. godine.\nPortal Sputnjik se spominje u mini-seriji u sceni u kojoj su dramatizovani navodi nekadašnjeg direktor FBI-a o dosluhu saradnika američkog predsednika Donalda Trampa sa Moskvom – iako je davno dokazano da su ti navodi lažni.\nSimonjanova ismejala Komija\n21 Jun 2017, 20:10\n„Uviđamo da se propaganda o Hilari Klinton koju koristi Sputnjik i RT pojavljuje u Trampovim govorima“, rekao je jedan od federalaca i dodao „ne znamo da li je koordinisano, ali …“\nHBO pošto je napisao scenario odnosno pre plasiranja serije nije ni kontaktirao kancelarije Sputnjika u Vašingtonu, Edinburgu ili Moskvi. A očigledno se nisu potrudili ni da na Guglu provere brojne izveštaje koji razotkrivaju senzacionalističke izmišljotine Kurta Ehenvalda.\nIstinita priča započela je kada je bivši urednik Sputnjika Bil Moran napravio grešku objavljujući priču na osnovu objave na Tviteru.\nNe razmišljajući o izvorima i oslanjajući se na tvitove, urednik nije uzeo u obzir publikacije portala „Vikiliks“. Kao rezultat toga, na sajtu Sputnjika je objavio članak u kojem je autorstvo jednog od privatnih pisama posvećenih skandalu u Bengaziju pripisao Sidniju Blumentalu, novinaru i političkom konsultantu koji je od 1997. do 2001. godine bio pomoćnik Bila Klintona, a posle toga i dugi niz godina radio sa Hilari Klinton.\nPrema Moranovim rečima, brzo je shvatio grešku koju je napravio i uklonio članak koji je na sajtu bio svega 19 minuta i za to vreme ga je pročitalo oko 1.000 ljudi.\nNakon što je Tramp citirao isti tvit na skupu u Pensilvaniji kasnije tog dana, uvek budni Ehenvald sastavio je dva i dva i dobio pet ─ praveći od jednostavne greške ogromnu izmišljenu zaveru između „Rusa“ i Trampa.\n„To bi trebalo da izazove zabrinutost ne samo zbog pokušaja Moskve da manipuliše izborima, već i zbog toga kako je Tramp počeo da gura ruske dezinformacije američkim glasačima“, rekao je Ehenvald.\nAli taj se narativ ─ baš kao i ostatak histerije Rusijagejta brzo raspao, čak je i liberalni „Vašington post“ istakao da je to besmislica, a „Njuzvik“ povukao priču.


Financial Times i Seedstars pozivaju domaće timove da se prijave za prvi FTxSDG Challenge | Novosadski informativni portal 021\nŠvajcarski Seedstars i Financial Times udružili su se ove godine kako bi predstavili prvi FTxSDG Challenge - takmičenje namenjeno inovativnim timovima i startapima čije investicije ne prelaze milion dolara. Sam konkurs ima za cilj osnaživanje preduzetnika u zemljama u razvoju kroz startap takmičenje podeljeno na tematske izazove zasnovane na ciljevima održivog razvoja Ujedinjenih nacija:\n- Good Jobs and Economic Growth\nIgor Graić, regionalni partner i Seedstars ambasador, ističe da upravo ova podela na tematske celine predstavlja promenu u odnosu na prethodne godine, sa ciljem da prijavljeni startapi još lakše stignu do željenog tržišta ili naredne runde investiranja. Učešće u ovogodišnjem programu obuhvata jednomesečni pristup online sesijama koje organizuje Seedstars, kao i učešće različitim radionicama, masterclass kursevima, mentorskim i networking sesijama.\nPobednički staratpi imaće priliku da brže dođu do pristupa Seedstars Fondu u sklopu kojeg će moći da ostvare investiciju i do 500.000 dolara ranog finansiranja.\nPored startapa i timova, učešće u programu moći će da ostvare i srednjoškolci i studenti koji se interesuju za navedene tematske celine, a koje u sklopu FTxSDG Challenge programa učekuje rad u timovima sa kojima će proći kroz masterclass sesije.\nPrijave za konkurs otvorene su do 1. novembra, dok se više informacija o FTxSDG Challenge može pronaći na zvaničnom sajtu (vidi OVDE).


Jenjava strah od ebole u SAD\nSve je manje straha od ebole u SAD-u pošto je u ponedeljak istekao period inkubacije onih koji su imali bliski kontakt sa žrtvom bolest, ali i pošto je stavljena tačka na panika koju je izazvao kruzera, jer je laborant na brodu bio negativan na smrtonosni virus.\nZvaničnici u Vašingtonu su, u međuvremenu, "pojačali spremnost" da se nose za eventualnim budućim slučajevima zaraženih ebolom, prenela je agencija AP.\nVisoki vladin zvaničnik rekao je da se revidiraju smernice koje nalažu zdravstvenim radnicima da prilikom lečenja pacijenata obolelih od ebole nose "potpunu" zaštitnu opremu.Pentagon je saopštio da se formira tim za podršku civilnom medicinskom osoblju u SAD-u.\nAmerički sekretar za odbranu Čak Hejgel zatražio je juče formiranje 30-članog tima za medicinsku podršku, kako bi obezbedio hitnu pomoć u borbi protiv ebole na teritoriji SAD, saopštio je danas portparol Pentagona.\nTim od pet doktora, 20 medicinskih sestara i pet instruktora reagovao bi u slučaju sumnje da postoji slučaj zaraze, delovao bi samo u SAD, a ne bi bio angažovan u zapadnoj Africi niti drugde u svetu, rekao je admiral Džon Kirbi, prenosi Rojters.


Blic: Vučić i Ana Brnabić od jutros razgovaraju o situaciji na Kosovu – NovostiDana.rs\nPredsednik i premijerka Srbije, Aleksandar Vučić i Ana Brnabić od jutros razgovaraju u Beogradu o situaciji na Kosovu i Metohiji, preneo je „Blic“.\nPo navodima lista, razgovor je počeo oko 10 časova u zgradi Predsedništva Srbije, a teme su i druga politička i ekonomska pitanja.\nPredsednik Srbije Aleksandar Vučić izjavio je juče da se Srbija po pitanju Kosova nalazi izmedju čekića i nakovnja i da će budućnost cele zemlje zavisiti od toga šta će država da uradi u narednih šest meseci do dve godine.\n„Mi smo izmedju čekića i nakovnja i šta god da uradimo, kajaćemo se. Nadam se da zapadni deo medjunarodne zajednice razume da ne mogu Srbi da se saglase u svemu sa onima koji su odmah priznali Kosovo. Srbi traže da budu poštovani i da ne budu poniženi“, rekao je Vučić u Beogradu na okruglom stolu u okviru unutrašnjeg dijaloga.


Sportski centar: Predstoje radovi na atletskoj stazi (VIDEO) | RTK\nSportski centar: Predstoje radovi na atletskoj stazi (VIDEO)\nObjavljeno: sreda, 31. jul 2013.\nNa konferenciji za novinare održanoj u Srortskom centru u Kruševcu prezentovani su rezultati rada za prethodnih godinu dana i najavljene nove investicije i sportski sadržaji.\n– Naša ustanova skoro pola veka bavi se omasovljenjem sporta i fizičke kulture, a sportski rezultati, rekordi i veliki broj ljudi, svih genarcija koji treniraju na našim terenima i u objektima, naš su najveći uspeh – naglasio je direktor Sroptskog centra Kruševac Dragan Lazić.\nNajveće aktivnosti u proteklom periodu urađene su na fudbalskom stadionu „Mladost“, a po tom modelu započeta su sanacije dela hale sportova, sale Soko, a u skorijoj budućnosti očekuje nas radovi na atletskoj stazi, koju Sportski centar i Grad Kruševac već dugo očekuju, dodao je Lazić.\nSportski centar Kruševac trenutno je domaćin plivačkog kampa , koji se završava 12 avgusta , a kampere će obići predstavnici spoprtskog saveza Srbije.\nKonferenciji u Spotskom centru prisisutvovali su i zamenik direktora Spomenka Obradović, pomoćnik direktora za programske aktivnosti i član Upravnog odbora spotrskog Saveza Srbije Nenad Bradić.\nPrethodno : Leto kulture: Bogat program u avgustu\nSledeće : SNS nastavlja rad u Vladi bez URS


Acer sa NVIDIA 3D Vision tehnologijom za novu liniju 3D monitora i "All-in-One" PC računara Acer sa NVIDIA 3D Vision tehnologijom za novu liniju 3D monitora i “All-in-One” PC računara – Personal magazin\nNVIDIA je danas objavila nekoliko dodatnih proizvoda koji se priključuju ekosistemu NVIDIA® 3D Vision™ podržanih proizvoda koji se ubrzano šire. Nagrađivana NVIDIA 3D Vision tehnologija donosi izvanredno stereoskopsko 3D iskustvo…\nNVIDIA je danas objavila nekoliko dodatnih proizvoda koji se priključuju ekosistemu NVIDIA® 3D Vision™ podržanih proizvoda koji se ubrzano šire. Nagrađivana NVIDIA 3D Vision tehnologija donosi izvanredno stereoskopsko 3D iskustvo za igrače, zaljubljenike u filmove i foto entuzijaste na njihovim PC i notebook računarima.\nNa CES sajmu ove nedelje, Acer je predstavio Aspire Z5763, jedan od prvih 3D Vision podržanih “All-in-One” PC računara, kao i prvi u svetu 27 inčni 3D Vision monitor. Novi Acer HN274H 27-inčni i GN245HQ 24-inčni monitori, koji sadrže ugrađene 3D Vision predajnike, su prvi univerzalni 3D monitori koji podržavaju kako DL-DVI tako i HDMI 1.4 ulaze,omogućavajući korisnicima da uživaju u stereoskopskim 3D igrama, filmovima, fotografijama i dr, kada su konektovani na bilo koji 3D Vision PC računar ili elektronski uređaj sa HDMI 1.4 konekcijom.\nNVIDIA demonstrira nove Acer 3D Vision “All-in-One” PC računare i monitore, zajedno sa drugim novim 3D Vision sistemima, na CES sajmu ove nedelje (štand #31431 – Las Vegas Convention Center, South Hall 3).\nAcer Aspire Z5763 je jedan od prvih “All-in-One” PC računara koji podržava NVIDIA 3D Vision. Poseduje 23-inčni, Full HD (1920×1080) 3D Vision ekran, NVIDIA GeForce® GT440 ili GeForce GT445 grafičke procesore, ugrađen 3D Vision predajnik, napredni Dolby® okružujući audio zvuk, Blu-ray DVD drajv i opcionu TV karticu, Aspire Z5763 je dizajniran da donese kućnim korisnicima jedan moćan uređaj, koji poseduje sve potrebne funkcije za multimedia zabavne sadržaje.\nNovi Acer GN245HQ i HN274H 3D monitori poseduju DVI-DL i HDMI 1.4 konekciju, kao i Full HD rezoluciju (1920×1080), i jedni su od prvih 3D monitora koji poseduju jasne, LED ekrane. Novi Acer monitori omogućavaju korisnicima da uživaju u širokom rasponu 3D sadržaja sa 3D Vision PC računara ili HDMI 1.4 3D podržanim igračkim konzolama, „set-top-box“ ili Blu-ray DVD plejerima.\nAcer sa NVIDIA 3D Vision tehnologijom za novu liniju 3D monitora i “All-in-One” PC računara was last modified: January 5th, 2011 by Redakcija\n3D monitoraAcerAcer Aspire Z5763All-in-One PCAspire Z5763NVIDIA 3D Vision


Dalibor Jevtić obišao Srbe u Starom Grackom GracanicaOnline.Info\nDalibor Jevtić obišao Srbe u Starom Grackom\n2. septembra 2016. 1 min read\nKosovski ministar za Zajednice i povratak Dalibor Jevtić posetio je danas Staro Gracko i razgovarao sa meštanima nakon što su nepoznati počinioci, sinoć, polomili i oskrnavili spomen ploču postradalim žeteocima iz tog mesta kod Lipljana.\n„ Ono što se noćas desilo je svakako za svaku osudu“, rekao je Jevtić.\n„Poruka koje je ispisana ovde je nešto što dodatno zabrinjava. Polomljena tabla i sam vandalski čin svakako da je na neki način rezultat činjenice da još uvek ne znamo ko su ubice četrnaest žetelaca u Starom Grackom. Mislim da postoji potreba da se oko ovog, ali i svih nerasvetljenih zločina, otvori ponovo istraga, jer će na taj način biti poslata poruka da će pravda pobediti, da će, iako je pravda spora, kazna za one koji su učinili zločine, konačno stići“, naglasio je Jevtić u Starom Grackom.\nKosovski ministar za Zajednice i povratak je pozvao na mir i suživot jer, kako je rekao, samo se na taj način može graditi bolja budućnost. Jevtić je pozvao svoje kolege u Vladi Kosova da zajedno rade na smirivanju napete situacije, a predstavnike Međunarodne zajednice da pomognu da se ovi problemi što pre reše.\nPrevious B.Stojanović: Sistem koji ne sankcioniše počinioce prećutno ih podržava\nNext Priština: Protest protiv kandidature Vuka Jeremića\n26. septembra 2021., 02:56


Naslovnica Sjeverni Sandžak Novi Pazar Postavljanje saobraćajne signalizacije\nNovi Pazar – Novopazarska Direkcija za izgradnju grada ispunila je prije desetak dana kompletan plan o postavljanju vertikalne i horizontalne signalizacije po nadzoru Saobraćajne policije i pokrenut je postupak o dobijanju dozvole za polaganje vozačkih ispita.\n,,Pored toga mi smo uradili improvizovano rešenje kružnog toka u centru grada, kao i intervencije na raskršću kod Arap džamije i mislim da je to dalo jako pozitivne rezultate u poboljšanju saobraćajne mreže u Novom Pazaru”, kazao je tehnički direktor Direkcije za izgradnju Seljahudim Muratović.\nMuratović je demantovao, kako je rekao, glasine pojedinih medija da je za izgradnju kružnog toka utrošeno 35 000 eura.\n,,Pošto se digla prašina oko kružnog toka mogu da kažem da smo to uradili praktično bez ikakvih troškova uz pomoć dvije private firme, koje su nam dale material, uz angažovanje radnika Direkcije.Jedina istina u svemu tome je da je po projektu, odnosno po projektnim cijenama, izgradnja kružnog toka trebalo da košta negde oko 35 000 eura”,istakao je Muratović.\nU novopazarskoj Direkciji za izgradnju grada kažu da će kontinuirano nastaviti sa postavljanjem saobraćajne signalizacije i u drugim dijelovima grada.


Srbija jednostrano primenjuje Prelazni trgovinski sporazum sa EU\nPremijer Mirko Cvetković i ministar ekonomije Mlađan Dinkić ocenili su da bi Srbija trebalo da počne da jednostrano primenjuje Prelazni trgovinski sporazum sa Evropskom unijom, kako su to preporučili visoki zvaničnici iz Brisela.\nPremijer Cvetković je na konferenciji o dostignućima i izazovima reformi ukazao da je glavni izazov Vlade proces pridruživanja Evropskoj uniji.\nMinistar Dinkić izrazio je zadovoljstvo zbog toga što se i premijer saglasio da Srbija treba da počne jednostrano da primenjuje Prelazni trgovinski sporazum i zatim naglasio da posle dugo godina u zemlji postoji i unutrašnja i spoljna stabilnost.\nMinistar odbrane Dragan Šutanovac izjavio je da Srbija jeste opredeljana za evropske integracije, ali da neće odstupiti od svojih prava na Kosovu. Da bi mogli da štitimo svoja prava na Kosovu diplomatskim sredstvima moramo da imamo jaku i efikasnu vojsku koja je garant mirnog rešenja kosovskog problema, rekao je Šutanovac i istakao da je Srbija odustala od koncepta smanjenja oružanih snaga i da će umesto 28 hiljada ubuduće imati 30 hiljada vojnika.


VI.Konferencija povodom 8.marta\nVI.KONFERENCIJA MARGINALIZOVNIH ŽENA\n„95 godina - Nećemo odustati!“\nKotor, hotel Montecristo\n7 - 8. mart 2014\nANIMA - Centar za žensko i mirovno obrazovanje zahvaljujući podršci Kvinne till Kvinne organizuje VI. konferenciju žena povodom 8. marta sa ciljem da:\nOsmi mart ostaje zadatak i politički, borbeni praznik žena.\nDevetog dana od karnevala, helijumski balon u obliku motocikla počeo je da posrće pod svojom težinom i pijano udara o zidove dnevne sobe, nošen valunzima starog klima-uređaja.\nLagano i jedva primjetno odumire preplaćena igračka, praznični eksces koji bake vole da priušte unucima jer su izdržljivo i posvećeno nosili svoju masku i ispratili karneval na posljednje odredište na Maceu, prije nego su plamenovi rasuli njegov pepeo nad mirnim zalivom kotorskim.\nŽene u crnom protiv rata u Ukrajini\n5.mart 2014. Beograd\nStop Putinovoj tiraniji\nŽene u crnom u sredu su ispred ambasade Rusije u Beogardu, u crnini i ćuteći, održale jednosatni mirni protest pod sloganom "Ne ratu u Ukrajini". Aktivistkinje i aktivisti ove NVO su u prisustvu nekoliko desetina policajaca u Deligradskoj ulici, istakli transparente ispisane na ruskom, engleskom i srpskom jeziku sa porukama protivljenja ratnim sukobima.\nsastanak NVO u Podgorici ,20 februar\nAktivistkinje Anime prisustvovale su sastanku grupe NVo koja se okupila zbog aktelne situacije medijskog napada na članicu NVO CGO. Na sastanku je konstatovano da su sve češće pojave diskreditacije, omalovažavanja , isključivanja aktivnih NVO , a naročito onih članova/ica koji kritički promišljaju o aktuelnoj društvenoj i političkoj situaciji.\nDonesen je plan aktivnopsti za naredni period i podijeljeni zadaci.\nproslava nagrade za zalaganje za ženska prava i građanaski aktivizam


Docek Srpske Nove Godine 2015, Srpska Nova Godina Beograd\nDoček Srpske Nove Godine 2015 - Srpska Nova Godina Beograd\nJulijanska Nova godina (najčešće kod Srba: Srpska Nova godina 2015, a kod ostalih Stara Nova godina ili Pravoslavna Nova godina) je praznik koji se slavi 14. januara po gregorijanskom kalendaru svake godine. Tog datuma je 1. januar po Julijanskom kalendaru.\nDoček Srpske Nove Godine u prestonici zabave! Anketa Da li češće posećujete klubove ili kafane? Klubove Kafane Podjednako Najpopularniji lokali:


Više od 160 slučajeva hepatitisa kod djece u Velikoj Britaniji\n06. 05. 2022 16:22\nLONDON - U Velikoj Britaniji potvrđena su 163 slučaja hepatitisa kod djece, a za 11 je potrebna transplantacija jetre, navodi se u podacima zdravstvene službe.\nMisteriozni hepatitis i dalje hara: Devetoro djece u SAD oboljelo\n30. 04. 2022 18:30\nDevetoro djece do šest godina iz Alabame, oboljelo od misterioznog oblika hepatitisa (upale jetre), bilo je pozitivno na česti patogen poznat kao adenovirus 41, pokazalo je prošlonedjeljno istraživanje američke zdravstvene agencije.\nNeobična imena petoro djece Nebojše Dugalića, imaju fantastična značenja\n29. 04. 2022 13:25\nNebojša Dugalić jedan je od omiljenih glumaca sa malih ekrana, a posebno oduševvljava činjenica da pored uspešne karijere ima i titulu uspješnog tate!\nMRP vakcinu nije primilo 30 odsto djece\n27. 04. 2022 16:21\nBANJALUKA - Imunizacija je javno dobro te je tako treba i posmatrati, to je efikasna, sveobuhvatna mjera prevencije zaraznih bolesti, rekla je Mirela Kasabašić, doktorica Doma zdravlja Banjaluka, povodom obilježavanja Svjetske sedmice imunizacije.\nMegan Foks otkrila da je kupovala knjige koje su napisala transrodna djeca\n27. 04. 2022 14:30\nGlumica (35) tvrdi da podstiče svoju djecu da se izražavaju kroz odjeću „kako god žele“, i uvjerava da to nema nikakve veze sa njihovom seksualnošću.\n21. 04. 2022 21:30\nLONDON - Zdravstveni zvaničnici saopštili su da istražuju neobjašnjive slučajeve hepatitisa kod djece u nekoliko evropskih zemalja i Sjedinjenim Američkim državama.\nPremijera predstave "Djeca sunca": Drama koja ne traži krivca, nego promjenu\n19. 04. 2022 19:00\nBANJALUKA - Predstavu "Djeca sunca", rađenu po istoimenom komadu Maksima Gorkog, ljubitelji teatra imaće priliku da pogledaju sutra od 20 časova na sceni Gradskog pozorišta "Jazavac".\n16. 04. 2022 13:00\nBANJALUKA - Prekomjerno korišćenje mobilnih telefona i manjak fizičke aktivnosti glavni su uzroci govornih problema sve više mališana u Srpskoj, što su pokazali i rezultati sistematskih pregleda za upis u školu.\nZa jednu grupu djece šećer posebno može da bude koban\n05. 04. 2022 11:10\nGotovo svako uživa u slatkišima, a pogotovo djeca, ali kako bi spriječili nezdrave prehrambene navike koje se formiraju u djetinjstvu, trebalo bi izbjegavati preveliku konzumaciju šećera i hrane bez nutritivne vrijednosti.\nHumanost na djelu, prikupili pomoć djeci sa Kosova i Metohije\n25. 03. 2022 08:20\nDOBOJ - Humanitarna organizacija "Srbi za Srbe" organizovala je u Doboju humanitiranu projekciju filma "Dostojan" o blaženopočivšem mitropolitu crnogorsko-primorskom Amfilohiju, tokom koje su prikupili 1.021 KM za pomoć djeci sa Kosova i Metohije.\nPrvi "Juhu fest" u "Jazavacu" od 1. do 7. aprila\n23. 03. 2022 16:15\nBANJALUKA - Prvo izdanje "Juhu festa" u Gradskom pozorištu "Jazavac" biće održano od 1. do 7. aprila, a kako najavljuju iz ove kuće, "Jazavac" će u ovom periodu biti središte okupljanja i druženja velikog broja djece i njihovih roditelja.\nIz ovih horoskopskih parova rađaju se najbolja djeca\n19. 03. 2022 08:45\nAstrolozi tvrde da se iz ovih horoskopskih parova rađaju najbolja djeca.\nMališani dobili poklone iz Brisela\n17. 03. 2022 17:38\nDOBOJ - Podjelom poklona najmlađim članovima zajednice dobojski i teslićki Jevreji obilježili su u Jevrejskom kulturnom centru "Bejt šalom" dvodnevni praznik Purim.\nDjeca Glamoča bez mogućnosti da uče srpski jezik\n14. 03. 2022 10:57\nGLAMOČ - Јedan od gorućih problema u Glamoču, koji traje još od proteklog rata, je što djeca srpske nacionalnosti nemaju mogućnost da u školama izučavaju nacionalnu grupu predmeta, izjavio je načelnik opštine Glamoč Nebojša Radivojša u Јutarnjem programu RTRS.


RTCG - Radio Televizija Crne Gore - Nacionalni javni servis :: Društvo :: Plate s novim koeficijentima od 1. januara?\nSINDIKAT PROSVJETE 21. 10. 2018. 18:00 >> 17:38 0\nSjednica radne grupe, koja priprema predloge izmjena i dopuna Granskog kolektivnog ugovora za oblast prosvjete i njegovo usklađivanje sa Zakonom o zaradama u javnom sektoru biće održana naredne sedmice, najavio je predsjednik Sindikata prosvjete, Zvonko Pavićević.\nOn je podsjetio da su radne grupe imale dva sastanka i da je u toku usaglašavanje i rad do finalizacije izmjena zakona, odnosno usklađivanje granskog, sa Zakonom o zaradama u javnom sektoru.\n"Dvije sjednice su održane i već se punom parom radi na usaglašavanju Granskog kolektivnog ugovora sa Zakonom o zaradama u javnom sektoru. Nadamo se da će brzo biti konačno izdefinisane izmjene kolektivnog ugovora i da ćemo iskoristiti priliku da još neke stvari, za koje se tokom primjene pokazalo da nisu kako treba, biti sređene", rekao je Pavićević agenciji MINA.\nPavićević je kazao da je zakonska obaveza da se Granski kolektivni ugovor za oblast prosvjete uskladi sa Zakonom o zaradama zaposlenih u javnom sektoru.\nPrema njegovim riječima, planirano je da dio koji se odnosi na koeficijente uđe u predlog budžeta za narednu godinu, i da se počne primjenjivati od 1. januara.\nUpitan o kojim procentima povećanja bi se moglo govoriti, Pavićević je odgovorio da to još nijesu izdefinisali.\n"Izvode se kalkulacije tako da nijesmo još došli do konačnog koeficijenta. Neće biti jednak za sve, i zavisiće od više faktora poput stručne spreme. Sada ne možemo doći do krajnjeg procenta", kazao je Pavićević.\nU svakom slučaju, kako je kazao, imaju zeleno svjetlo.\n"To je usaglašavanje na koje i Zakon obavezuje, a radne grupe su tu da nađu način kako da se to sve usaglasi i primijeni u kolektivnom ugovoru", zaključio je Pavićević.\nStudentima dodijelili 32 stipendije\nVlada će pristati na povećanje plata u prosvjeti\nProsvjetarima 9% veće plate od 2020.


Đukanović: Rezultate u poglavljima 23 i 24 potvrđuje izjava predsjednika Evropske komisije | EUME\nNaslovnica Info Press info Đukanović: Rezultate u poglavljima 23 i 24 potvrđuje izjava predsjednika Evropske komisije\nĐukanović: Rezultate u poglavljima 23 i 24 potvrđuje izjava predsjednika Evropske komisije\n24 Aprila, 2015\nStopa kriminaliteta u Crnoj Gori se smanjuje dugi niz godina, a nijednu aktivnost koja može doprinijeti prevenciji i sprečavanju krivičnih djela ne treba olako shvatiti, poručio je premijer Milo Đukanović.\nPoslanik Pozitivne Crne Gore, Darko Pajović, pitao je Đukanovića u parlamentu šta kao premijer čini kako bi se broj nerasvijetljenih ubistava smanjivao, a ne povećavao.\n„Na pitanja poput danas postavljenog Vlada je, uključujući premijera u više navrata, odgovarala u ovom Domu, izlazeći u susret i pojačanom interesovanju najšire javnosti. Zajednički imenitelj svih tih odgovora je konstatacija da se stopa kriminaliteta u Crnoj Gori smanjuje već dugi niz godina“, odgovorio je Đukanović.\nKako je kazao, podaci ukazuju na evidentan trend smanjenja stope kriminaliteta (broj registrovanih krivičnih djela na hiljadu stanovnika) u Crnoj Gori.\n„Tako je u 2010. godini stopa kriminaliteta u Crnoj Gori iznosila 11,3, u 2013. 9,5, a u 2014. godini 9,1 i bila najniža u regionu“, naveo je Đukanović.\nPrema njegovim riječima, rezultati koje država ostvaruje realizacijom akcionih planova za pregovaračka poglavlja 23 i 24, potvrđeni su i nedavnom izjavom predsjednika Evropske komisije, Žan Klod Junkera.\n„On je jasno iskazao zadovoljstvo napretkom Crne Gore i u ovim oblastima. Naravno, uz podsjećanje na potrebu kontinuiranih aktivnosti u narednom periodu“, kazao je Đukanović.\nOn je dodao da krivična djela protiv života i tijela zbog svoje težine zavređuju posebnu pažnju, i energičan državni odgovor svih segmenata vlasti, pogotovu kada su u pitanju krivična djela ubistva.\n„Prevencija i visok stepen razrješenja ovih slučajeva ima poseban značaj za sigurnost građana i društva u cjelini. Podsjećam da je prema podacima Uprave policije od 1992. do kraja 2014. godine, od ukupnog broja izvršenih krivičnih djela ubistva, riješeno 91,5 odsto (od 504 riješeno je 461)“, rekao je Đukanović.\nBroj počinjenih ubistava u Crnoj Gori je, dodao je on, prema statističkim pokazateljima u opadanju, sa izuzetkom 2014. godine.\n„U 2011. godini registrovano je 21 krivično djelo ubistva, od kojih je rasvijetljeno 19. U 2012. godini bilo je 16, od kojih je rasvijetljeno 15. Tokom 2013. godine devet, od kojih je rasvijetljeno sedam, dok je u 2014. godini počinjeno 18 krivičnih djela, a do sada rasvijetljeno 14. Od početka ove godine do danas počinjeno je šest krivičnih djela ubistva, od kojih je do sada rasvijetljeno pet“, naveo je Đukanović.\nNavedeni podaci, smatra on, ukazuju na visok stepen razriješenih krivičnih djela ubistva, „pri čemu treba imati u vidu i činjenicu da su u značajnom broju u trenutku njihovog izvršenja, počinioci bili nepoznati“.\nKomentarišući nerasvijetljena ubistva, rekao je da još nema saznanja koja bi uputila na počinioce.\n„Samim tim nema ni njihovog procesuiranja i izricanja odgovarajućih kazni. Vjerujem da zbog toga svi osjećamo nelagodu i odgovornost. Isto tako vjerujem da nam kao građanima imponuje potvrđeno saznanje da živimo u državi u kojoj je za izricanje pravosnažnih presuda potrebno imati neoborive dokaze“, ocijenio je Đukanović.\nOn je dodao da javnost, uključujući i političare, obilato koristi prostor da se bavi tom temom, da vodi svoje istrage i izriče presude.\n„Zajedničko svim tim aktivnostima je da ne doprinose naporima državnih organa na rasvjetljavanju ovih najtežih krivičnih djela, a u velikom broju slučajeva riječ je o namjernom ili neodgovornom pokušaju zavođenja istrage na pogrešan kolosjek i njihovom ometanju“, kazao je Đukanović.\nPrema njegovim riječima, posvećenost radu na tim predmetima ostaje prioritet, kao i aktivnosti na sprečavanju eventualnih budućih krivičnih djela.\n„Od kvaliteta odgovora zavisiće i sledeći potezi u pravcu definisanja odgovornosti u nadležnim institucijama. Legitimacija savremene Crne Gore mora biti pravna sigurnost i bezbjednost naših građana. Tom cilju moramo biti posvećeni svi, prije svega sektor bezbjednosti, i institucije pravnog sistema“, poručio je Đukanović.\nOdgovarajući na pitanje Almera Kalača iz Bošnjačke stranke o tome šta će Vlada preduzeti radi zaustavljanja sve masovnijeg iseljavanja stanovništva sa sjevera i drugih nerazvijenih opština, Đukanović je rekao da su u Crnoj Gori migracije stanovništva prema inostranstvu, kao i unutrašnje migracije, naročito iz sjevernog prema središnjem i primorskom regionu, karakteristične već više decenija.\nKako je kazao, značajnije smanjenje ili potpuno eliminisanje negativnog migracionog salda u sjevernom regionu ne može se ostvariti u kratkom, ali ni u srednjem roku.\n„Iako sjever Crne Gore karakteriše veći broj odseljenih nego doseljenih lica, posljednjih godina možemo ipak govoriti o trendu smanjenja negativnog migracionog salda ovog regiona“, rekao je Đukanović.\nOn je kazao da je, prema zvaničnim podacima, negativan migracioni saldo, kao razlika između broja doseljenih i broja odseljenih lica, u sjevernom regionu smanjen sa 1.407 u 2011. na 1.186 osoba u 2014. godini ili za 15,7odsto.\nPrema njegovim riječima, saldo od 179 osoba u prva dva mjeseca 2015. ukazuje na dalje odseljavanje stanovništva iz sjevernog regiona, ali, dodao je, svakako ti podaci ne mogu biti najrealniji pokazatelj trenda kretanja negativnog migracionog salda u odnosu na prethodne godine.\nNezavisni poslanik Novica Stanić pitao je Đukanovića o ekološkim problemima Pljevalja, a premijer je kazao da se problem zagađenja vazduha u tom gradu može značajno riješiti jedino toplifikacijom grada kroz uvođenje daljinskog grijanja, čime će se, kako je objasnio, eliminisati ogroman broj individualnih ložišta i gradskih kotlarnica.\n„U skladu sa preporukama iz Plana kvaliteta vazduha za Opštinu Pljevlja, pristupilo se izradi elaborata Prijedloga programa aktivnosti na rješavanju problema povećane koncentracije štetnih materija u vazduhu u urbanom dijelu Pljevalja“, rekao je Đukanović.\nPrema njegovim riječima, najbolje rješenje za tu mjeru daće studija koju priprema tim profesora sa Mašinskog fakulteta i čiji je cilj smanjenje za 40 odsto emisije suspendovanih čestica u urbanom jezgru Pljevalja.\nKako je kazao, sprovođenje mjera iz te studije treba da da rezultate već tokom sljedeće sezone grijanja 2015/2016. godine.\nSprovođenjem projekta „Upravljanje industrijskim otpadom i čišćenje“ kroz koji će se, kako je pojasnio Đukanović, sanirati deponija pepela TE „Pljevlja“, eliminisaće se još jedan uzročnik stanja kvaliteta vazduha, a Institut za javno zdravlja uradiće studiju o uticaju zagađenja vazduha u Pljevljima na zdravlje ljudi.\nZa kvalitet zemljišta Đukanović je kazao da rezultati Programa monitoringa jasno pokazuju da na šest od osam lokacija, gdje se ispitivanja vrše, nema nikakvih prekoračenja propisanih graničnih vrijednosti.\nKako je podsjetio, na dvije lokacije je zabilježeno odstupanje sadržaja neorganskih toksikanata.\nĐukanović je naveo da je Institut za javno zdravlje izvršio ispitivanje uzoraka vode za piće na sedam lokacija u Pljevljima, a utvrđeno je da samo jedan uzorak ne odgovara važećim propisima zbog povećane zamućenosti.\nOn je dodao da ekološka inspekcija nije ustanovila korišćenje otpadnog motornog ulja za grijanje.\n„Vlada je krajem 2011. godine sa EBRD potpisala ugovor o kreditu za Sistem daljinskog grijanja na biomasu u Pljevljima, međutim, nakon smjene lokalne vlasti, prethodni predsjednik opštine nije, ni u jednom momentu, iskazivao interes prema ovom projektu uz pokušaj politikanskog prebacivanja odgovornosti na Vladu“, naveo je Đukanović.\nPrema njegovim riječima, zbog „takve atmosfere“ u vezi tog projekta, u vrijeme prethodne vlasti u Pljevljima, sredstva od 2,5 miliona EUR granta (WBIF) su otkazana, a nakon toga i kredit od EBRD u iznosu od četiri miliona EUR.\nNa pitanje poslanika Socijaldemokratske partije Izeta Bralića o planovima Vlade u vezi sa ravnomjernim opremanjem škola i obrazovnih ustanova u državi, Đukanović kazao je da je preko Ministarstva prosvjete posvećena posebna pažnja stvaranju jednakih uslova za obrazovanje svih učenika.\n„Organizacionom mrežom ustanova na teritorije Crne Gore obezbijeđena je jednaka dostupnost obrazovanju građanima Crne Gore“, naveo je Đukanović.\nPrema njegovim riječima, Ministarstvo prosvjete kontinuirano radi na unapređenju infrastrukture obrazovno-vaspitnih objekata.\n„Pa zato možemo istaći da sve škole imaju obezbijeđeno uredno napajanje električnom energijom, školska dvorišta, a kod značajnog broja škola su obezbijeđeni sportski tereni“, kazao je Đukanović.


Obuka iz oblasti informacione bezbednosti Obuka iz oblasti informacione bezbednosti – Personal magazin\nSa ubrzanim razvojem informacionih tehnologija i prenošenjem poslovanja na Internet, bezbednost informacija sve vise dobija na značaju, a stručnjaci iz ove oblasti su sve traženiji. Privredna komora Beograda, Udruženje informatičke delatnosti i USAID pozivaju zainteresovane da prisustvuju skupu koji će biti posvećen Programu obuke i sertifikacije iz oblasti informacione bezbednosti.\nSkup će biti održan u sredu, 28. aprila 2010. od 11 do 13 časova, u sali na IV spratu Privredne komore Beograda, Kneza Miloša 12.\nProgram će biti pomognut i finansiran od strane Privredne komore Beograda i USAID-a. Broj polaznika je ograničen na 20. Program je dostupan zaposlenima u domaćim IKT preduzećima, a koncipiran je u formi kombinovane obuke (tzv. “blended learning”) koja će biti izvedena u maju i junu 2010. u prostorijama Komore, u formi pet jednodnevnih trening sesija, kombinovanih sa akreditovanim materijalima za učenje na daljinu (e-learning by SkillSoft). Unapredite svoju karijeru dobijanjem medjunarodno priznatih sertifikata iz oblasti informacione bezbednosti.\nObuka iz oblasti informacione bezbednosti was last modified: April 24th, 2010 by Redakcija\nblended learninge-learninginformacion bezbednostInternetPrivredna-komora-BeogradaSkillSoftUSAID\nPrva bespilotna vojna letelica za vasionske letove


Novi Pazar poražen u Rumuniji - Sportske.net\nNovi Pazar poražen u Rumuniji\nOdbojkaši Novog Pazara poraženi su večeras u rumunskom gradu Galaci od domaće Arkade.\nOdbojkašice Zvezde u osmini finala Kupa CEV!Optimizam u Novom Pazaru pred meč u Kupu izazivačaLŠ - Poraz Vojvodine na startu takmičenjaFudbalska majstorija na odbojkaškoj utakmici - Srbin u glavnoj ulozi!Kraj Zvezdine dominacije, Vojvodina trijumfalno u novu sezonu!\nPazarci su poraženi sa 1:3 (14:25, 25:22, 15:25, 14:25) u prvom susretu drugog kola evropskog Kupa izazivača.\nUtakmica u dvorani "Dunarea" trajala je 87 minuta. Ekipu Arkade predvodio je Viktor Sisojev sa 20 poena, a sledili su ga Kajo Sezar sa 17, Silviju-Joan Suson sa 12, Nemanja Radović sa devet i Ivan Markez sa osam poena.\nNajefikasniji u timu Novog Pazara bio je Branislav Radović sa 13 poena, Jovan Delić osvojio je devet, dok su Hamza Zatrić i Marko Božović dodali po osam poena.\nRevanš utakmica igraće se 18. novembra od 19.00 u dvorani "Pendik".Da bi izborili igranje "zlatnog seta", Pazarcima je neophodna pobeda od 3:0 ili 3:1, a u slučaju svakog drugog rezultata u šesnaestinu finala Kupa izazivača plasiraće se ekipa iz Rumunije.


Ruski ambasador u SAD: Moskva nije učestvovala u sajber-napadima na američke kompanije - 07.07.2021, Sputnik Srbija\nRuski ambasador u SAD: Moskva nije učestvovala u sajber-napadima na američke kompanije\nRusija nema nikakve veze sa sajber-napadima na američke i druge zapadne kompanije, izjavio ruski ambasador u Sjedinjenim Američkim Državama Anatolij Antonov u... 07.07.2021, Sputnik Srbija\nAmbasador je dodao da će ruske vlasti učiniti sve moguće kako bi sprečile izvođenje sajber-napada sa svoje teritorije.Tema napada u sajber-prostoru poslednjih meseci posebno je aktuelna u Sjedinjenim Američkim Državama. Početkom maja napadači iz grupe „Dark sajd“ hakovali su sisteme američke naftne kompanije „Kolonijal pajplajn“.Prema tvrdnjama američkih obaveštajnih službi, „Dark sajd“ bi mogao da bude baziran na teritoriji Rusije ili Istočne Evrope, ali nije povezan sa državom. Računarske mreže američkog odeljenja kompanije za preradu mesa „Džej Bi Es“ napadnute su 31. maja. Kako je saopštila pres-služba Bele kuće, kompanija smatra da iza napada stoji zločinačka organizacija koja se, verovatno, nalazi u Rusiji.Predsednik Rusije Vladimir Putin nazvao je optužbe na račun Moskve za sajber-napade na američke kompanije smešnim. Portparol predsednika Dmitrij Peskov uverio je da će Moskva odmah razmotriti zahteve američke strane u vezi sa hakerskim napadom na kompaniju „Džej Bi Es“, ako ih dobije. Takođe je naglasio da Rusija nema informacije o organizatorima ovih sajber-napada.Pročitajte još:\nrusija, svet, vesti, sajber-napad, sad\n20:58 07.07.2021 (Osveženo: 01:16 26.08.2021)\n© Sputnik / Ilья Pitalev / Uđi u foto-galerijuAmbasador Rusije u SAD Anatolij Antonov\nRusija nema nikakve veze sa sajber-napadima na američke i druge zapadne kompanije, izjavio ruski ambasador u Sjedinjenim Američkim Državama Anatolij Antonov u intervjuu za televiziju „Blumberg“.\n„Što se tiče nedavnih napada na infrastrukturu Sjedinjenih Američkih Država i drugih zapadnih zemalja, želeo bih da kažem da Rusija nije učestvovala u takvim napadima, Rusija nije stajala iza tih napada“, istakao je Antonov.\nAmbasador je dodao da će ruske vlasti učiniti sve moguće kako bi sprečile izvođenje sajber-napada sa svoje teritorije.\nTema napada u sajber-prostoru poslednjih meseci posebno je aktuelna u Sjedinjenim Američkim Državama. Početkom maja napadači iz grupe „Dark sajd“ hakovali su sisteme američke naftne kompanije „Kolonijal pajplajn“.\nMoskva: Ne znamo ko je izveo sajber-napad na Ameriku, ali mi s tim nemamo veze\n7 Jul 2021, 14:08\nPrema tvrdnjama američkih obaveštajnih službi, „Dark sajd“ bi mogao da bude baziran na teritoriji Rusije ili Istočne Evrope, ali nije povezan sa državom. Računarske mreže američkog odeljenja kompanije za preradu mesa „Džej Bi Es“ napadnute su 31. maja. Kako je saopštila pres-služba Bele kuće, kompanija smatra da iza napada stoji zločinačka organizacija koja se, verovatno, nalazi u Rusiji.\nPredsednik Rusije Vladimir Putin nazvao je optužbe na račun Moskve za sajber-napade na američke kompanije smešnim. Portparol predsednika Dmitrij Peskov uverio je da će Moskva odmah razmotriti zahteve američke strane u vezi sa hakerskim napadom na kompaniju „Džej Bi Es“, ako ih dobije. Takođe je naglasio da Rusija nema informacije o organizatorima ovih sajber-napada.\nAmerika optužuje „ruske hakere“ za napad na sajt republikanaca; Rusija tvrdi da su optužbe izmišljene\nBlinken: Rusija treba da suzbija sajber napade\nFBI optužio Rusiju da pruža utočište hakerima, Kremlj negira


(VIDEO) ISTORIJSKI PREOKRET KAVSA: Lebron Džejms posle drame doneo prvu titulu Klivlendu u NBA ligi\nGolden Stejt ostao bez trofeja\n20.06.2016. 09:21h 24.04.2017. 12:02h\nKošarkaši Klivlend Kavalirsa po prvi put u istoriji osvojili su titulu u NBA ligi.\n(VIDEO) UŽIVAJTE: Monstruozna blokada Lebrona Džejmsa i trica Irvinga za istoriju Klivlenda\nKlivlend je u Ouklendu pobedio dosadašnjeg šampiona, ekipu Golden Stejt Voriorsa 93:89 u sedmom meču finala plej-ofa NBA lige.Kavalirsi su do istorijskog trijumfa stigli serijom 4:3 u pobedama. Klivlend je napravio ujedno i istorijski preokret pošto je gubio 3:1 u seriji, a onda je sa tri pobede stigao do trofeja. Ovakav preokret je prvi put viđen od osnivanja NBA lige.\nNajbolji u odlučujućoj utakmici bio je Lebron Džejms, koji je imao 27 poena i po 11 skokova i asistencija. On je proglašen najkorisnijim igračem (MVP) finala NBA lige. Kajri Irving je utakmicu završio sa 26 poena. Najefikasniji u Golden Stejtu bio je Drejmond Grin sa 32 poena. MVP NBA lige Stefon Kari postigao je samo 17. Kari je 30 sekundi pre kraja mogao da izjednači rezultat, kada je šutirao trojku preko ruke Lava i promašio. Džejms je tada fauliran i dao je jedan koš sa slobodnih bacanja i postavio konačan rezultat.\nOvo je prva velika titula za grad Klivlend u nekom velikom sportu posle 52. godine.\n"Vraćam se kući sa onim što sam rekao da ću da uradim. Jedva čekam da vidim sve naše navijače na aerodromu u Klivlendu. Kod kuće sam, igram za Klivlend, zato je ova titula posebna", rekao je Lebron Džejms, koji je sa Majamijem osvojio dve titule.Stef Kari je u poslednjih 70 sekundi utakmice promašio tri trojke.\n"Ovo stvarno boli. Ali, ponosan sam na svakoga ko je bio sa nama na terenu ove sezone. Na sreću, imaćemo još mnogo prilika da se borimo za trofej jer ovo nije sve što možemo da uradimo. Proganjaće me to neko vreme jer mi je značilo to da vodim svoj tim do pobede. Ranije sam to uradio, sada nisam", dodao je Kari.\nOdlučujuću utakmicu uživo je gledao i predsednik SAD Barak Obama.\nkošarkaNBAKlivlend KavalirsiGolden Stejt Voriorsi


Vreme 1129 - Univerzitetske rang-liste: Dve odjednom za Beograd\nProšla nedelja, po svemu sudeći, bila je naročito uspešna za Univerzitet u Beogradu. Ova visokoškolska ustanova popravila je dosadašnje pozicije na dve globalne rang-liste univerziteta – Vebometriks i Šangajskoj listi. Među nešto više od 20.000 svetskih univerziteta, Univerzitet u Beogradu zauzeo je 547. mesto na najnovijoj Vebometriksovoj listi. U konkurenciji univerziteta u regionu, ispred UB rangirani su Univerzitet u Ljubljani (na 106. mestu) i Zagrebačko sveučilište (221. pozicija), ali je u ukupnom plasmanu popravio poziciju za 169 mesta, u odnosu na to kako je bio rangiran pre šest meseci. Univerzitet u Novom Sadu je na 1026. mestu, Univerzitet u Nišu na 1286. poziciji, a Univerzitet u Kragujevcu je 1613.\nVebometriksova rang-lista svetskih univerziteta je sistem rangiranja na osnovu količine veb-publikacija koje neka akademska ustanova proizvede i na osnovu uticaja koji te publikacije imaju, odnosno, u zavisnosti od indeksa citiranosti koji ostvare. Rangiranje obavlja Sajbermetriks lab (Cybermetrics Lab), istraživačko telo koje radi pri Španskom nacionalnom istraživačkom savetu iz Madrida. Ovaj savet je, inače, jedno od tela španskog ministarstva za nauku i inovacije. Cilj ove vrste rangiranja jeste povećanje prisustva akademskih i istraživačkih ustanova na internetu i promovisanje slobodnog pristupa rezultatima naučnih istraživanja. Rangiranje je prvi put sprovedeno 2004. godine i od tada se rezultati objavljuju dva puta godišnje, svakog januara i jula. "Namera nam je da motivišemo institucije i pojedince u akademskoj i naučnoj zajednici da njihovo prisustvo na internetu reflektuje njihove aktivnosti i značaj. Ako je prisustvo na vebu daleko ispod očekivane pozicije, s obzirom na reputaciju koju neka naučna ili akademska institucija ima, univerzitetska uprava treba da preispita svoju politiku koja se tiče interneta, transparentnosti rada, slobodnog pristupa rezultatima, i da radi na povećanju obima i kvaliteta elektronskih publikacija", stoji na sajtu Vebometriksa.\nVebometriks vrši rangiranje na osnovu četiri indikatora: prisustvo na internetu, uticaj, otvorenost i izuzetnost.\nPrisustvo je indikator na osnovu kog se formira oko 20 procenata ukupne ocene. Odnosi se na ukupnu količinu sadržaja objavljenih na univerzitetskim veb-domenima, koji su indeksirani na Guglovom pretraživaču i uključuje sve veb-stranice i sve formate koje Gugl prepoznaje, statičke i dinamičke stranice. Najznačajniji indikator jeste uticaj, koji čini 50 odsto ocene kod rangiranja univerziteta. Kvalitet sadržaja vrednuje se kroz takozvani "virtuelni referendum", odnosno, prebrojavanje koliko je puta univerzitetski veb-domen linkovan na trećim stranama. Linkovanje ukazuje na prestiž institucije, akademsko postignuće, vrednost plasirane informacije, i njenu korisnost i prilagođenost kriterijumima miliona urednika veb-stranica širom sveta. Otvorenost, indikator koji ima oko 15 odsto uticaja na rejting, oslanja se na broj fajlova u pdf, doc, docx i ppt formatu, objavljenih na sajtovima koji skladište ovakve fajlove. Broj se utvrđuje us pomoć Google Scholar alatke, a u obzir su uzeti fajlovi objavljeni od 2007. do 2011. godine. Izuzetnost, koja takođe čini 15 procenata krajnje ocene, određuje se prema broju naučnih radova objavljenih u relevantnim međunarodnim časopisima, indeksu citiranosti radova unutar naučnih oblasti na koje se odnose za period od 2003. do 2010.\nUniverzitet u Beogradu, imajući u vidu ova četiri indikatora, najbolje je prošao u proceni otvorenosti, a najslabije je ocenjen indikator uticaja. Inače, prvih četrnaest mesta na Vebometriksovoj listi zauzimaju američki univerziteti, među kojima je prvi Harvard.\nJoš značajnija vest od plasmana UB na Vebometriksovoj listi jeste da se Univerzitet u Beogradu, prvi put u svojoj istoriji, dužoj od dva veka, našao na prestižnoj Šangajskoj listi 500 najboljih univerziteta u svetu. "UB je pozicioniran oko 450. mesta i najbolji je u regionu, jer je iza sebe ostavio Univerzitet u Ljubljani i Univerzitet u Zagrebu", rekao je rektor Branko Kovačević. On je uspeh Univerziteta uporedio sa uspehom naših olimpijaca na upravo završenoj olimpijadi u Londonu. Komentarišući nešto slabiji rang na Vebometriks listi, gde je UB zauzeo 547. mesto, Kovačević je naveo da je na obe liste problem što UB još nema "vidljivost", nema sve podatke na uvid javnosti, jer, kako kaže, još nema adekvatan informacioni sistem.\nŠangajska lista je neformalan, ali prestižan sistem rangiranja, u koji uspeva da uđe tek dva odsto svetskih univerziteta. Univerzitet u Beogradu pokušavao je da se nađe na listi poslednje tri godine. "Ovaj rezultat je ostvaren nakon trogodišnjeg rada Komisije za ulazak Univerziteta u Beogradu na Šangajsku listu, koju sam kao rektor Univerziteta formirao na početku svog drugog mandata. Pre svega, želim da se zahvalim svim članovima Komisije, 31 dekanu fakulteta i direktorima 12 naučnih instituta u sastavu Univerziteta, kao i službama Rektorata, koji su zajedničkim naporima uspeli da realizuju koncept funkcionalne integracije Univerziteta i izgrade integralni informacioni sistem Univerziteta, čime se znatno poboljšao i kvalitet i kvantitet podataka o Univerzitetu, kao i njegova vidljivost od strane različitih pretraživača na internetu, što je i rezultovalo našim visokim mestom na listi svetskih univerziteta. Na kraju, želim da se zahvalim i dvojici ministara, Žarku Obradoviću i Božidaru Đeliću, koji su sve ovo vreme podržavali naše napore da se plasiramo na listu najboljih svetskih univerziteta", rekao je rektor Kovačević. Ministar prosvete, nauke i tehnološkog razvoja Žarko Obradović izjavio je da je plasman UB na Šangajskoj listi dokaz da kvalitet počinje da se probija: "Za nas je to dobro, zato što pokazuje da ipak imamo kvalitetno visoko obrazovanje. Prošle i ove godine imali smo nekoliko veoma dobrih rezultata naših studenata iz različitih oblasti, koji su osvajali prve nagrade", rekao je Obradović. On je istakao da je ulazak UB među 500 najboljih na Šangajskoj listi pre svega rezultat zaposlenih na Beogradskom univerzitetu, ali i zaposlenih u obrazovnom sistemu Srbije. Prema njegovim rečima, uspeh UB je i rezultat nekadašnjeg ministarstva nauke i tadašnjeg ministra Božidara Đelića, ali i ljudi u visokom obrazovanju koji stvaraju sistemske uslove: "Primenili smo Zakon o visokom obrazovanju, uveli standarde kvaliteta, naterali nastavnike da objavljuju radove, da se cene svi oni kriterijumi koji važe u drugim zemljama", rekao je Obradović. On je dodao da je to priznanje i rektoru Branku Kovačeviću i celoj ekipi ljudi koji vode Univerzitet.\n"Za nas je ovo dokaz da kvalitet počinje da se probija i mi ćemo sada raditi na podizanju kvaliteta ne samo na Univerzitetu u Beogradu nego i na ostalim univerzitetima", rekao je Obradović.\nAkademsko rangiranje svetskih univerziteta, ARWU, neformalno nazvano i Šangajska lista, jedan je od tri najprestižnija globalna sistema rangiranja akademskih institucija, uz QS i rang-listu britanskog magazina "Times Higher Education". Sprovodi se jednom godišnje od 2003. godine, a rangiranje obavlja Univerzitet "Cao Tun" iz Šangaja. Lista upoređuje 1200 visokoškolskih institucija širom sveta prema formuli koja obuhvata alumni dobitnike Nobelove nagrade i Fildsove medalje (10 odsto ukupne ocene), dobitnike Nobelove nagrade i Fildsove medalje među osobljem (20 odsto), visokocitirane istraživače u dvadesetjednoj naučnoj oblasti (20 odsto), radove publikovane u časopisima "Nature" i "Science" (20 odsto), Indeks naučne citiranosti i Indeks citiranosti socijalnih nauka (20 odsto) i akademski doprinos nabrojanih indikatora po glavi institucije (10 odsto). Originalna ideja rangiranja bila je da se prevaziđe jaz između kineskih univerziteta i svetski priznatih univerziteta, posebno u akademskom i naučnom doprinosu.\nIako je odsustvo sa Šangajske liste dugo bila velika zamerka na račun Univerziteta u Beogradu, i premda je ulasku na nju prethodila trogodišnja kampanja unutar akademske zajednice, ne treba zanemariti ni kriticizam koji se obično upućuje ovakvim listama: da predstavljaju svojevrsnu estradizaciju univerziteta, te da im je jedina svrha marketinška. Za velike univerzitete visoko mesto na rang-listama upravo i jeste važno jer privlači strane studente, koji predstavljaju značajan izvor prihoda. Druga velika zamerka jeste to što nijedan od indikatora za rangiranje ne uzima u obzir kvalitet nastave.\nEvropsko univerzitetsko debatno prvenstvo – Beograd 2012 > Verujemo u drugačiji način razmišljanja


RTS :: Vučić primio u oproštajnu posetu ambasadorku Kanade\nPolitika Vučić primio u oproštajnu posetu ambasadorku Kanade\nutorak, 29. sep 2020, 10:32 -> 10:42\nPredsednik Aleksandar Vučić primio je u oproštajnu posetu ambasadorku Kanade Ketlin Čaba i zahvalio joj što je, u toku svog trogodišnjeg diplomatskog rada u Beogradu, doprinela jačanju političkog dijaloga dveju zemalja, kao i saradnje u različitim oblastima, posebno na polju ekonomije.\nPredsednik Vučić i ambasadorka Čaba su konstatovali da se povećava priliv kanadskih investicija, jer na srpskom tržištu trenutno posluje više od 50 kanadskih kompanija.\nIako je najveći broj njih iz oblasti rudarstva i energetike, ambasadorka Čaba je istakla da je Srbija veoma dobra destinacija za ulaganja u različitim privrednim oblastima i da ju je kao takvu promovisala u Kanadi, pružajući kanadskim privrednicima više informacija o dobrim rezultatima srpske ekonomije, saopštilo je Predsedništvo.\nDvoje sagovornika su pozdravili stupanje na snagu Sporazuma o vazdušnom saobraćaju i izrazili nadu da će uskoro biti otvorena direktna vazdušna linija između Beograda i Toronta, koja bi doprinela unapređenju ekonomskih odnosa, kao i boljem upoznavanju i povezivanju građana Srbije i Kanade.\nIzrazila je zahvalnost na pomoći koju je Srbija pružila u repatrijaciji kanadskih građana po izbijanju pandemije, kao i uvažavanje za način na koji su srpske vlasti uspešno odgovorile na izazove pandemije.\nVučić je ambasadorki Čaba poželeo mnogo uspeha u budućem privatnom i profesionalnom životu.


Niška televizija » Predstavnici “Grupon“ iz San Franciska u Nišu (VIDEO)\nTagovi: Grupon, Zoran Perišić\nPotpredsednik kompanije “Grupon“ iz San Franciska i serijski preduzetnik u oblasti visokih tehnologija Hong Bui u potrazi je za talentovanim developerima i programerima koji bi radili u njihovoj kancelariji u Berlinu. Tim povodom sa njim se sastao i gradonačelnik Niša Zoran Perišić, a najavljeno je da će sutra biti organizovan neformalni koktel u Kupina bioskopu.\nJedan od prvih developera za kompaniju Apple, a trenutno viši potpredsednik “Grupona“ u Niš je došao, kaže, nakon preporuka koje je čuo u Evropi i Americi. Hong Bui ovde je u potrazi za talenovanim ljudima koji bi radili u kancelariji “Grupona“ u Berlinu.\nDa ovde ima talenata u oblasti informacionih tehnologija uverio se i sam. Bojan Babić je jedan od IT profesionalaca koji već neko vreme radi u kompaniji Grupon u San Francisku.\nDolazak serijskog preduzetnika Honga Bui-ja organizovala je kompanija “Clean Earth Capital“ iz koje kažu da ova poseta predstavlja polaznu tačku za buduće događaje i posete našem gradu radi uspostavljanja kontakata sa lokalnim talentima. I gradonačelnik Niša Zoran Perišić se nada da će ovakvih poseta od strane stručnjaka iz IT oblasti biti još.\nSvi developeri i programeri koji su zainteresovani za rad u kompaniji “Grupon” mogu poslati svoj cv još danas na mejl office@cleanearthcapital.com. Oni koji budu izabrani imaće intervju u petak a istoga dana biće organizovan i neformalni koktel u Kupina bioskopu.


- Cilj je da se jednom godišnje masovno privuče pažnja na rekreaciju i aktivnost koja budi duh i održava telo, a uz to čuva životnu sredinu i štedi novac - rekao je organizator Adam Rošković.\nBiciklijada je počela svečanim "bajs" defileom do Slavije i nazad i zatim put sela Jovac gde su bicikliste ugostili domaćin jedne od retkih kuća iz 1867. godine, pravog izvornog moravskog stila.\nPosle predaha i povratka u Ćupriju organizovane su brzinska noćna trka na poligonu iznenađenja, kao i brza i spora trka na 50 metara.\nBritanski biciklista Kris Frum doživeo je bizarnu povredu na trci "Tur de Frans", kada je na nizbrdici izgubio kontrolu jer je hteo da obriše nos!\nVeliki povratak Vinokurova u Liježu\nBiciklista Astane Aleksandar Vinokurov zabeležio je najvažniju pobedu od povratka na stazu nakon što je u nedelju trijumfovao u trci Lijež-Bastonj-Lijež.


Radio BN | Zbog otkazanih nastupa gube 160.000 evra\nObjavljeno: 2021-07-28 13:01\nFoto: Zbog otkazanih nastupa gube 160.000 evra\nZbog novonastalih kovid-mera, noćni klubovi na Crnogorskom primorju neće raditi od 23. jula do 2. avgusta, pa će brojni pevači zajedno izgubiti blizu 160.000 evra. Iako deluje da je to kratak period, suma koju su naši pevači mogli da zarade za to vreme je vrtoglava! Posao im je nedostajao, kao i publika,te su mnogi na društvenim mrežama objavljivali da će objaviti nove termine nastupa, te da im je krivo zbog obožavalaca koji su planirali dolazak.\nIpak, verujemo da sigurno žale i zbog propalih para. Najviše je oštećen Aco Pejović, koji je imao četiri zakazana nastupa, a cena jednog je 12.000 evra. Prati ga kuma Aleksandra Prijović sa dve otkazane tezge, za koje bi uzela po 10.000 evra.\nRadiša Trajković Đani je ostao bez dve žurke, odnosno 18.000 evra, a istu sumu je trebalo da uzme i Sloba Radanović, ali za tri nastupa. Darko Lazić je ostao bez 14.000 evra za dva nastupa, a Harikejn za 10.000 za dve večeri.\nTu je i nekolicina njih sa po jednim nastupom, među kojima su Aca Lukas i Seka Aleksić, čije tezge vrede 10.000 evra, iza njih su Milica Pavlović sa 6.000 evra, Dara Bubamara sa 5.000 evra i Milica Todorović sa 4.000.\nNaravno, svi pomenuti pevači imaju zakazane nastupe u Srbiji i Bosni i Hercegovini, gde će takođe dobro zaraditi. S druge strane, postoji strah da će mere u Crnoj Gori potrajati mnogo duže, što će značiti još više izgubljenog novca, a taman ih je krenulo…\nPreminuo je čuveni televizijski voditelj Minja Subota\nĐorđe David: Želim da vidim kako Ceci radi mozak!


ČEDOMIR ANTIĆ: Od Berlina do Brisela – srpska kolektivna krivica\nČEDOMIR ANTIĆ: Od Berlina do Brisela – srpska kolektivna krivica\nIzjava Čedomira Antića za Večernje novosti\nKako komentarišete to što Brisel primenjuje dvostruke aršine prema problemima koji se tiči Hrvatske? Jedan problem je „slučaj Perković“ gde EU oštro insistira da Hrvatska izmeni zakon i omogući Perkovićevo izručenje. Drugi je pitanje Srba i srpskih izbeglica, gde nijednom rečju od Zagreba ne traži da ispoštuje prava proteranih Srba i izbeglica.\n„Mislim da je takav stav EU očekivan i logičan. SR Nemačka je najmoćnija država unije. Njena ekonomska snaga posebno je dobila na važnosti u vreme Velike ekonomske krize (2008-). U odnosima Republike Hrvatske i Republike Srbije stvari su jasne. Srbi su u očima Brisela (Berlina) krivi kolektivno. Zločini učinjeni nad Srbimaprema prema tom viđenju posledica su istorijskih okolnosti ravnih incidentu i za njih je odgovorna patologija pojedinaca. Zločini koje su izvršili pripadnici srpskog naroda defekt su srpske kulture i proističu iz celine srpske istorije… Zato je SFR Jugoslavija u kojoj su svi narodi osim Srba (iz Srbije i Crne Gore) stvorili svoje moderne države bila „tamnica naroda“, dok su Slovenija, Hrvatsa i BiH trebalo bezuslovno da budu priznate po cenu da Srbi ne dobiju osnovna nacionalna prava. Zato su srpska nacionalna prava „istorijski deplasirana“, a albanska uvek aktuelna. Zato svi imaju pravo na svoje jezike, osim Srba kojima nameću nekakav BHS. Zato i danas mnogi nemački političari i naučnici tvrde da je Srbija veštačka država i da su njene prirodne granice one uspostavljene 1878. godine. Za to vreme granice albanske „Republike Kosova“ uspostavljene u komunistčkoj diktaturi i nezaštićene Helsinškim završnim aktom smatraju za neprikosnovene i nepromenjive. Zato danas veliki broj stranih programa i novina na jugoslovenskim jezicima spominju nekakav „srbijanski“ narodu i crkvi, kako bi olakšali asimilaciju ostatka srpskog naroda (ne samo u Hrvatskoj, Crnoj Gori, Makedoniji i na KiM, već i u AP Vojvodini i Novom Pazaru). U slučaju prognanika u Srbiju u pitanju je odnos Hrvatska-Srbija i odnos EU je dobro poznat i apsolutno prostrasan. Slučaju Perković aktuelizuje odnos SR Nemačke i R. Hrvatske i tu se zna ko je glavni, a ako nekada takva stvarnost dođe u pitanje, treba je potvrditi i po cenu poniženja hrvatske države.“\nU Srbiji, inače, živi 40 hiljada izbeglica iz Hrvatske, dakle iz Evropske unije. Kolika je tu odgovornost EU?\n„Republika Srbija je evropska država sa najviše prognanika, izbeglica i interno raseljenih lica. SAD i EU nisu bili samo posrednici, već u učesnici građansih ratova. Progon srpskog naroda ne bi bio moguć u ovom opsegu da su mu se suprotstavili Vašington i Brisel (Berlin). Zato naš odnos sa EU treba da bude krajnje pragmatičan i zasnovan na interesu. Naš je interes da jačaju naša država i politička prava srpskog naroda u regionu (položaj Republike Srpske, da budu obnovljeni autonomni kotari i data puna ovlašćenja Zajedničkom vijeću opština u Slavoniji, konstitutivnost za srpski narod u Crnoj Gori, verske slobode u Makedoniji). Naš interes je u jačanju naše privrede. Naš cilj nije novo zaduživanje, neosnovani životni standard o tuđem trošku iz vremena komunizma i ugrožavanje demokratije jačanjem politčara „svetitelja“i „čudotvoraca“(što SR Nemačka neprekidno podržava u Srbiji, od Đinđića do Vučića).“


Banjalučki tatoo-majstori prikupili 8.000 KM za humanitarne svrhe – mojKontakt portal – Radio Televizija Kontakt\nBanjalučki tatoo-majstori prikupili 8.000 KM za humanitarne svrhe\nBy Bojan Hrstić / 26. 09. 2015.\nZahvaljući ovim humanim tatu majstorima, ali i velikom broju osoba koji su se odazvali na ovu akciju, 500 evra je otišlo u ruke studentici Dragani Petrović koja u svom indeksu ima samo desetke, dok je ostatak novca uručen porodici Stevanović za liječenje trogodišnje Katalee koja je od rođenja na aparatima za disanje, prenosi Banjaluka.net.\nO velikom srcu banjalučkih umjetnika priča se širom Republike Srpske, ali i šire, budući da su se akciji odazvali i ljudi iz inostranstva, ali i mnoge poznate ličnosti odavde i iz regiona.\n“Što se tiče poznatih osoba koje su se odazvale našoj humanitarnoj akciji izdvojili bi Miroslava Raduljicu, Marka Kešelja, Vladimira Micova, Žareta iz SARS-a, MK Vukovi, MK Istok, Bobana iz Ritma Nerada i njegov bend, Grofa Đuraza i mnoge druge. Ljudi su slali novac iz cijele Evrope, jer su vidjeli na našoj stranici da radimo humanitarnu akciju i to su uglavnom naši stalni klijenti i prijatelji velikog srca, a imali smo i podršku banjalučkih di-džejeva Tibora i Kaze i Digital Sikersa”, kažu iz ovog tatu studija.\nOni ističu da je samu akciju bilo veoma stresno i naporno provoditi, ali s obzirom da im je glavni cilj bila pomoć onima kojima je pomoć najpotrebnija, sve su na kraju “momački” izdržali.\n“Mnogo smo se umorili tih pet dana, toliki pritisak i poso bilo je teško iznijeti, ali sve je bilo lakše uz pomoć prijatelja i donatora, koji su pravili i koktele za nas, momaka koji su donirali led, prijatelja iz AD roštiljnice koji su nam poslali hranu i na taj način dali svoj doprinos da preživimo taj zadnji i najteži dan. Vjerujte svi mediji su nas podržali i ovim putem im se opet zahvaljujemo, jer da nije bilo tako ispraćeno, ljudi ne bi ni čuli da radimo humanitarnu akciju. A opet smo uspjeli da napravimo faktor iznenađenja, jer do zadnjeg momenta studentica i roditelji nisu imali pojma da je akcija upravo za njih”, kažu u ovom studiju.\nIako su se mnogi odazvali ovoj akciji, neki su samo donirali novac, a nisu se tetovirali, bilo je i neugodnih situacija koje nisu bile očekivane.\n“Imamo zamjerku na neke ljude koji su došli da se tetoviraju samo da bi iskoristili trostruko niže cijene, a kada više nismo mogli nigdje da ih ubacimo zbog gužve, njihov komentar je bio ‘e baš smo htjeli da doniramo, ali…’. Da su htjeli da doniraju, uradili bi to i bez same tetovaže, ali opet veliki respekt za sve one koji su čista srca učestvovali u ovoj našoj akciji”, pričaju tatu majstori dodajući da su ljudi davali od 50 KM do 200 evra.\nZaposleni u ovom banjalučkom studiju za tetovaže i pirsinge kažu da im ovo nije prva humanitarna akcija i obećavaju da svakako neće biti posljednja.\n“Do sada smo pomogli Domu za nezbrinutu djecu ‘Rada Vranješević’, džudo klubu ‘Zvijezda’, a svake godine u skladu sa mogućnostima organizujemo humanitarne akcije za one kojima je pomoć zaista potrebna. Daćemo sve od sebe da ovakvih dešavanja bude sto više”, obećavaju ovi tatu majstori.\nPROČITAJTE NAŠ INTERVJU SA TATOO-MAJSTOROM IGOROM PEŠIĆEM PEDIJEM\nPripreme na jugu: Da li će izbjeglice stići u Dubrovnik?\nHolanđani dobijaju prvi taksi bez vozača


Redakcijski komentar - Stranica 4 od 155 - Dnevni list Danas\nPočetna » Dijalog » Redakcijski komentar » Page 4\nZamislite da se sutra u medijima pojavi sledeća vest: „Policijski komandant naredio streljanje zatvorenika“.\nPiše: Redakcijski komentar 21. 12. 2018.\nTog drugog aprila 2017. godine, 597.728 „punoletnih i poslovno sposobnih građana Republike Srbije“, zaokružilo je broj jedan na glasačkom listiću, pored koga je stajalo ime Saše Jankovića, te naziv Grupe građana koja ga je kandidovala – „Za Srbiju bez straha“.\nPiše: Redakcijski komentar 20. 12. 2018.\nNedavni izbori u Lučanima, protekli su u atmosferi ucena vlasti i straha građana, sukoba, hapšenja opozicionara, međusobnih optužbi vlasti i opozicije, narušavanja izborne procedure, paralelnih biračkih spiskova, špartanja džipova sa registarskim oznakama iz drugih gradova, pa i onih vozila bez registarskih oznaka.\nPiše: Redakcijski komentar 19. 12. 2018.\nGotovo da ne prođe nedelja a da iz naše traumatične prošlosti ne iskoči neki datum da nas podseti na naslage istorije kojim je opterećen „region Zapadnog Balkana“.\nPiše: Redakcijski komentar 18. 12. 2018.\nJedna od glavnih poruka opozicionog protesta u subotu bila je „Počelo je“.\nPiše: Redakcijski komentar 17. 12. 2018.\nBregzit, priča o imperiji\nBritanska premijerka Tereza Mej mirna je kada je reč o njenom premijerskom mandatu u narednih godinu dana.\nPiše: Redakcijski komentar 15. 12. 2018.\nKad država odluči da nekog likvidira, onda se dogodi ubistvo novinara Slavka Ćuruvije, a kada državni vrh godinama proizvodi mržnju prema svakom ko drugačije misli, onda se dogodi ovo što imamo danas – jednu lepezu medijskog nasilja nad zdravim razumom i nadasve istinom.\nPiše: Redakcijski komentar 14. 12. 2018.\nEU, cilj koji izmiče\nPočelo je pre desetak godina sa „zamorom od proširenja“ po prijemu Bugarske i Rumunije, nastavilo se sa svetskom ekonomskom krizom, potom je duboko uzdrmano izbegličkom, da bi, konačno, Rusija, Bregzit i Tramp doveli do prave ošamućenosti sadašnje Evropske unije i neizvesnosti njenog daljeg razvoja.\nPiše: Redakcijski komentar 13. 12. 2018.\nPiše: Redakcijski komentar 12. 12. 2018.\nVučić i „njegove“ žene\nNa skupu naprednjaka „Jake žene za jaku Srbiju“ predsednik Aleksandar Vučić ponovo se našao u omiljenoj ulozi pater familiasa.\nPiše: Redakcijski komentar 11. 12. 2018.\nSrbija će danas na međuvladinoj konferenciji u Briselu otvoriti dva nova poglavlja u pregovorima sa EU – Poglavlje 17, koje se odnosi na ekonomsku i monetarnu politiku, i Poglavlje 18 – statistika.\nPiše: Redakcijski komentar 10. 12. 2018.\nOno što je javnost nagađala povodom promene vlasnika dve televizije s nacionalnom frekvencijom potvrdio je predsednik Srbije gostujući u jutarnjem programu TV Pink.\nPiše: Redakcijski komentar 8. 12. 2018.\nPiše: Redakcijski komentar 7. 12. 2018.\nTronedeljni protesti građana Francuske okupljenih u nezvanični pokret „Žuti prsluci“, čiji je bes kulminirao tokom vikenda, dobili su rasplet – predsednik Emanuel Makron poklekao je pod pritiskom iako je govorio da neće nipošto slušati „uličnu vlast“.\nPiše: Redakcijski komentar 6. 12. 2018.


Bi-Bi-Si pooštrava pravila za objave novinara na društvenim mrežama • Poportal\nBi-Bi-Si je danas predstavio nova pooštrena pravila nepristrasnosti svojih zaposlenih na društvenim mrežama, nastojeći da vrati kredibilitet doveden u pitanje javnim komentarima nekih njegovih novinara.\nZaposlenima i saradnicima tog moćnog britanskog javnog servisa preti otkaz ako budu „teško” kršili te preporuke, najavio je Bi-Bi-Si.\nBi-Bi-Si je redovno na meti optužbi za pristrasnost, i sa levice i sa desnice, posebno u kontekstu Bregzita, izglasanog referendumom 2016. godine, a koji je na snazi od 31. januara.\n„Nepristrasnost je osnova na kojoj pravimo relevantne, uverljive i najsavremenije reportaže”, napisao je u poruci zaposlenima novi generalni direktor Tim Dejvi i dodao da će ;nove preporuke pomoći da se nastavi sa tim i da se ojača poverenje javnosti.\nJedna od zvezda, bivši profesionalni fudbaler Gari Lineker koji je najviše plaćeni voditelj Bi-Bi-Si-a, ne ustručava se da iznosi svoja politička mišljenja na Tviteru, posebno protiv Bregzita.\nGari Lineker i drugi zaposlenici Bi-Bi-Si-a nedavno su podržali kampanju fudbalera Mančester junajteda Markusa Rašforda da vlada ;tokom pandemije nastavi da najugroženijoj deci obezbeđuje besplatne obroke izvan škole.\nPrema izveštajima medija, izvršni direktor takođe namerava da ukine neke „levičarske” humorističke emisije koje konzervativci optužuju za pristrasnost u pitanjima kakvo je Bregzit, javlja AFP a prenosi Beta.\nČitalac reporter: Ovako je u danas u Kostolcu\nAkcija dobrovoljnog davanja krvi u Požarevačkoj gimnaziji\n21/10/2020 Predrag Panić\nZavršetak radova na rekonstrukciji dela daljinskog sistema grejanja u Sinđelićevoj ulici\n26/06/2019 26/06/2019 Predrag Panić\n31/12/2019 Predrag Panić


Jettransfer - prevoz od/do aerodroma Niš, Kragujevac\nRezervacija – Do Aerodroma\nRezervacija – Od Aerodroma\nPrevoz od/do aerodroma Konstantin Veliki\nPrevoz do aerodroma Konstantin Veliki podrazumeva prevoz od/do Vaše odabrane adrese u Kragujevcu, praćenje Vašeg leta kao i eventualnih promena u vremenu dolaska/polaska Vašeg aviona.\nKRAGUJEVAC(okolina)-NIS AERODROM PREVOZ\nOdlazak na aerodrom, kao i povratrak sa aerodroma, često predstavlja najstresniji deo putovanja. Gužve na putu, visoki troškovi prevoza sopstvenim vozilom, problem parkinga na aerodromu, nedovoljna pokrivenost oblicima javnog prevoza samo su neki od elemenata koji dovode do pomenutog stresa. Nezavisno da li idete ka aerodromu u Nišu ili sa aerodroma, rezervacija aerodromskog transfera Vam osigurava lak i ugodan prevoz prolagođen Vašem letu. Usluga aerodromskog transfera Vam je dostupna 24 sata dnevno, sedam dana u nedelji.\nPrevoz od/do aerodroma Konstantin Veliki podrazumeva polazak/dolazak sa adrese po Vašem izboru u Kragujevcu i asistenciju na aerodromu, ukoliko Vam je potrebna.\nKRAGUJEVAC-NIS AERODROM PREVOZ Odlazak na aerodrom, kao i povratrak sa aerodroma, često predstavlja najstresniji deo putovanja. Gužve na putu, visoki troškovi prevoza sopstvenim vozilom, problem parkinga na aerodromu, nedovoljna pokrivenost oblicima javnog prevoza samo su neki od elemenata koji dovode do pomenutog stresa. Nezavisno da li idete ka aerodromu u Nišu ili sa aerodroma, rezervacija aerodromskog transfera Vam osigurava lak i ugodan prevoz prolagođen Vašem letu. Usluga aerodromskog transfera Vam je dostupna 24 sata dnevno, sedam dana u nedelji.\nNaslovnaUslugeRezervacija – Do AerodromaRezervacija – Od AerodromaCeneKontakt\n© 2018 Jettransfer - prevoz od/do aerodroma Niš, Kragujevac


KOMŠIJAMA RAD OD KUĆE MANJE STRESAN: Mađari ne žele da se vrate u kancelarije ni posle pandemije | Novosti.RS\nIstraživanje pokazuje da je 37 odsto od 1.000 zaposlenih ispitanika dobilo ponudu da radi od kuće krajem januara i da su tu priliku iskoristili većinom stanovnici glavnog grada Mađarske i oni sa diplomom.\nTrećina zaposlenih radila je sve vreme od kuće, dok 90 odsto kvalifikovanih radnika nije bio u mogućnosti da svoj rad obavlja od kuće, navodi se u izveštaju agencije.\nPREMINULO 96 PACIJENATA: U Mađarskoj preko 1.500 novozaraženih korona virusom\n06. 02. 2021. u 14:36\nAutori istraživanja su dodali da većina kvalifikovanih radnika ne bi radila od kuće ni kada epidemija bude gotova. Međutim, oni koji se nalaze na menadžerskim pozicijima bi nastavili da rade od kuće tri do pet dana nedeljno.\nPrema podacima do kojih su došli istraživači, 24 odsto zaposlenih ne bi želelo ili ne bi moglo da obavlja svoj posao od kuće.\nIstraživanje je pokazalo da bi sedam odsto zaposlenih nastavilo da radi barem jednom nedeljno od kuće, 15 odsto dva dana, 16 odsto tri dana, sedam odsto četiri dana i 31 odsto bi želelo da nastavi da radi od kuće svih pet dana.\nIspitanici su se izjasnili i da im je rad od kuće manje stresan, a čak 32 odsto izjavilo da nisu osetili nikakav stres radeći od kuce, navodi se u ovom istraživanju.\nMađarska virus korona rad od kuće rad korona virus\n18:32 KECMANOVIĆ ZAKAZAO DUEL SA NOVAKOM: Biće uzbudljivo, često treniramo zajedno


Gay na stalnoj adresi - BaLConn\nGay na stalnoj adresi\nKategorija: Bosna i Hercegovina\nNapisao/la Dani - B.B.\nPrvo i jedino udruženje koje okuplja gay populaciju u Bosni i Hercegovini - Udruženje Q - otvorilo je svoju prvu kancelariju. Adresa će ostati anonimna za širu javnost, s obzirom na potencijalne pritiske kojima je ova populacija podložna a i na već upućene prijetnje putem internet mreže, poput "teško se vama kada budete imali prostorije".\nPrema Svetlani Đurković, predsjednici Udruženja, ovo je veliki korak naprijed u smislu osnaživanja gay zajednice.\n"Konačno smo dobili mjesto gdje možemo da se opustimo, gdje mnogi ljudi mogu biti mirni, slobodni, bez straha da ih neko krivo pogleda ili da pazi neprestano na to šta će reći. Faktički, ovo je prostor gdje će gay populacija moći da diše. Ipak, ne mislimo da je vrijeme da javnost sazna gdje se nalazimo", kaže Svetlana.\nKancelarije, koje je Udruženje Q dobilo zahvaljujući donacijama od holandske organizacije HIVOS te Švedskog helsinškog komiteta, imat će također savjetodavnu funkciju. S obzirom da se zbog svoje seksualne orijentacije homoseksualci, lezbijke, transrodne osobe te cijela tzv. queer zajednica suočavaju sa raznim problemima, pomoć će moći naći upravo u prostorijama gdje će im neko uvijek biti na usluzi.\nUdruženje već planira organizovanje raznih radionica na kojima će se obrazovati i raspravljati o pitanjima u vezi sa konceptom nasilja te svim drugim koji su bitni za život gay populacije. Najviše će biti riječ o porodičnim pitanjima, s obzirom da je to vjerovatno jedan od problema koje najviše pogađaju gay populaciju odnosno "kako živjeti u porodici koja vas ne prihvata zbog onog što ste".\n"Faktor porodice je vrlo bitan jer najveći pritisci dolaze upravo s te strane, što se negativno odražava na pojedine ljude - do te mjere da jedna djevojka zamalo nije izvršila samoubistvo zbog prijetnji kojima je neprestano bila podložna u uskom krugu porodice, a drugoj koja dolazi iz ruralnog područja, prijete nasilnom udajom i potpunom izolacijom od ljudi".\n05 Lipanj 2014\t2142\n29 Svi 2014\t1683\n19 Prosinac 2013\t2091\n19 Svi 2010\t6460\n05 Kolovoz 2009\t4350\n15 Srpanj 2009\t4360\n07 Svi 2015\t1343\n06 Kolovoz 2014\t1885\n23 Siječanj 2014\t1954\n04 Lipanj 2010\t5828\n20 Svi 2010\t2927\n13 Srpanj 2009\t3765\nhomoseksualnost homofobija lezbijke ljudska prava lgbt pederi ljubav ženska prava JoelLipman.Com